
Uvodni dio priručnika 





Kako koristiti priručnik 





Priručnik  za  primjenu  DOS-a  je  prateći  materijal  uz  digitalne  obrazovne  sadržaje  (DOS)  iz matematike  za  sedmi  i  osmi  razred  osnovne  škole  te  prvi  i  drugi  razred  opće  gimnazije (Matematika 7, Matematika 8, Matematika 1 i Matematika 2). 



Sastoji se od dva bitno različita dijela: općeg dijela i dijela namijenjenog određenom razredu. 



Prvi dio priručnika (prvih 7 poglavlja) priručnika daje uvod o digitalnim obrazovnim sadržajima i njihovoj ulozi u suvremenim metodama poučavanja. Ovaj dio je identičan za sve razrede. 



Drugi  dio  priručnika  daje  preporuke  nastavnicima  za  korištenje  konkretnih  jedinica  DOS-a  i multimedijalnih  elemenata u  odgojno-obrazovnom  procesu,  navodi  dodatne  digitalne alate  i sadržaje koji će doprinijeti ostvarivanju odgojno-obrazovnih ishoda te daje smjernice i sadržaje za rad s učenicima s posebnim odgojno-obrazovnim potrebama (inkluzija). 



Priručnik je dostupan u tri formata: PDF, ePub (format za elektroničke knjige, može se preuzeti i  čitati  na  računalima  i  mobilnim  uređajima)  i  OneNote  (Microsoft  OneNote  2016,  digitalna bilježnica  koja  omogućuje  na  jednom  mjestu  održavanje  bilješki  i  informacija  s  dodatnim prednostima; mogućnosti naprednog pretraživanja i umetanja multimedije). 



U prvom poglavlju, koje je upravo pred  Vama, navedene su  upute kako koristiti priručnik na primjeru OneNote inačice. 





OneNote inačica priručnika 



Osnovne značajke OneNote-a su: 



automatsko spremanje 



mogućnost pisanja na proizvoljnom mjestu svake stranice 



mogućnost ubacivanja svih vrsta sadržaja, dokumenata i poveznica mogućnost reorganiziranja i ponovnog korištenja stranica i 

odjeljaka pripadni moćni alati za označavanje i pretraživanje 



mogućnost spremanja poveznice na originalne sadržaje prilikom kopiranja brzo i pregledno kretanje kroz pojedine dijelove dokumenta. 



OneNote  inačica  priručnika  sadrži  sve  što  i  pdf  inačica  te  dodatne  stranice  „Pomoćni interaktivni  sadržaji“  na  kojima  su  interaktivni  i  multimedijski  sadržaji  umetnuti  u  OneNote. 

Tako pripremljene sadržaje učitelji i nastavnici mogu lako koristiti za nastavu te prema potrebi mijenjati i prilagoditi svojim potrebama. 

U OneNote priručniku sadržaji su grupirani u odjeljke, sekcije i stranice unutar sekcija. Početni odjeljci  sadrže  poglavlja  prvog,  općeg  dijela  priručnika.  Slijede  odjeljci  koji  se  odnose  na konkretan  DOS.  Svaki  DOS  podijeljen  je  na  module,  a  moduli  na  jedinice,  što  je  detaljno opisano u sljedećem poglavlju. 



Sadržaji  koji  se  odnose  na  module  konkretnog  DOS-a  nalaze  se  na  stranicama  odjeljka  s naslovom  modula,  a  sadržaji  na  razini  jedinice  se  nalaze  na  stranicama  sekcija  s  naslovima jedinica. Moduli su označeni slovima A, B, C, …, a jedinice brojevima 1.1, 1.2 itd. 

























































Odjeljci i sekcije 



Stranice 

Sadržaj stranice 



Uvodni odjeljak (na slikama to je prvi odjeljak Matematika 8) ima stranice: Naslovnica 



Ciljevi, ishodi, kompetencije 



  Ovdje su navedeni ciljevi i zadaće, odgojno-obrazovni ishodi i generičke kompetencije 



na razini cjelovitog DOS-a prema kojima je izrađen DOS. 



Pojmovnik 

 



U priručniku se nalazi pojmovnik ključnih pojmova prenesen iz konkretnog DOS-a. 

Slijede odjeljci koje obrađuju pojedine module (označeni slovima A, B, C …). Svaki modul ima uvodnu  sekciju  (1.0.  u  modulu  A,  2.0.  u  modulu  B  …)  i  sekcije  po  jedinicama  (1.1.,  1.2.  …  u modulu A; 2.1., 2.2. …. u modulu B itd.) 



Uvodna sekcija svakog modula sadrži sljedeće stranice (na ilustracijama koje slijede to je modul A  Kvadriranje): 



Ciljevi, ishodi, kompetencije 



Navedeni su ciljevi i zadaće, odgojno-obrazovni ishodi i generičke kompetencije na razini modula. 















































Matematika 1 / Uvodni dio priručnika 



Priručnik za nastavnike 

8 













































































Metodički prijedlozi 



Ovdje se nalaze metodički prijedlozi o mogućnostima korištenja sadržaja modula. To je sažetak metodičkih  prijedloga  za  korištenje  jedinica  ovog  modula,  odnosno  preporuke  koje  su primjenljive na sve jedinice. 



Neki  metodički prijedlozi i  preporuke  identični  su  u  više modula, no  ta  ponavljanja  su  ostavljena kako bi se moduli mogli koristiti samostalno i odjeljak koji se odnosi na pojedini modul sadrži sve podatke i komentare neovisno o tome spominju li se isti u još nekom drugom modulu. 

Digitalni alati i dodatni sadržaji 



Informacije na ovoj stranici podijeljene su u tri grupe. 



Popis i kratki savjeti za korištenje digitalnih alata 



Navedeni su digitalni alati koji su preporučeni u priručniku za korištenje u ovom modulu, svrha korištenja i poveznice na kojima se nalaze detaljne upute. 



Većina preporučenih digitalnih alata spominje se u svakom modulu, ponavljanja su ostavljena kako bi se moduli mogli koristiti samostalno i odjeljak koji se odnosi na pojedini modul sadrži sve podatke i komentare neovisno o tome spominju li se još u nekom drugom modulu. 



Dodatni materijali i poveznice za izvođenje nastave uz DOS 



Navedene su poveznice na sve sadržaje predložene u jedinicama modula kao pomoć u izvođenju nastave. Tako ih nastavnici mogu naći na jednom mjestu. 



Poveznice na dodatne izvore i važne reference za nastavnike 



Ovdje su predloženi izvori na kojima nastavnici sami mogu pronaći i odabrati sadržaje koji im mogu pomoći u izvođenju nastave. To su interaktivni sadržaji (animacije, simulacije…), video materijali, izvori na kojima se nalaze prijedlozi pokusa i učeničkih projekata te također stručni članci vezani uz područje matematike koje obrađuje modul. 



Veliki broj navedenih izvora spominje se u svakom modulu, ponavljanja su ostavljena kako bi se moduli mogli koristiti samostalno i odjeljak koji se odnosi na pojedini modul Matematika 1 / Uvodni dio priručnika 

sadrži sve podatke i komentare neovisno o tome spominju li se još u nekom drugom modulu. 









































































Operativni plan 



To je popis jedinica unutar modula s predviđenim brojem sati za njihovu obradu. 

Sekcije uz svaku jedinicu modula (na ilustracijama to je jedinica  1.1 Kvadriranje racionalnih brojeva) sadrže sljedeće stranice: 



Ciljevi, ishodi, kompetencije 



Navedeni su ciljevi i zadaće, odgojno-obrazovni ishodi i generičke kompetencije za konkretnu jedinicu. Prema njima je izrađen sadržaj jedinice. 

Metodički prijedlozi 



Ovdje se nalaze metodički prijedlozi o mogućnostima korištenja sadržaja konkretne jedinice. 

Oni nisu pripreme za nastavni za nastavni sat već prijedlozi nastavniku koje dijelove sadržaja može i na koji način koristiti u nastavi. 



Pomoćni interaktivni sadržaji 



Ovdje su interaktivni, multimedijski sadržaji umetnuti u OneNote. 



Sekcija ˝Metodički prijedlozi˝ podijeljena je na dva dijela: 



(a)  Metodički prijedlozi o mogućnostima primjene sadržaja jedinice Započinje  s  općim  uputama  vezanim  uz  različite  svrhe  primjene  jedinice  (npr.  obrada, ponavljanje  ...),  odnos  prema  ostalim  jedinicama  modula  i  eventualnu  vezu  s  drugim modulima.  Navedena  je  i  preporuka  koji  se  oblici  učenja  i  poučavanja  mogu  primijeniti  pri korištenju sadržaja jedinice. 



Slijede prijedlozi primjene sadržaja jedinice: 



Uvod i motivacija 



Razrada sadržaja učenja i 

poučavanja Završetak. 

Ova podjela prati strukturu korištenu u DOS-u i tim redoslijedom izdvojeni su dijelovi sadržaja koje  je  pogodno  koristiti  u  nastavi.  Redoslijed  nije  sugestija  organizacije  nastavnog  sata. 

Cjelovito  osmišljavanje  i  priprema  izvođenja  nastave  prepušteni  su  nastavniku,  kao  i  izbor mjesta na kojima će uklopiti sadržaje jedinice DOS-a. 



Dodatni prijedlozi 



Ovdje  su  navedeni  dodatni  prijedlozi  koji  mogu  pomoći  nastavniku  u  ostvarenju  odgojno-obrazovnih ishoda predviđenih u jedinici. To su poveznice na digitalne sadržaje, ukazivanje na neka alternativna metodička rješenja i sl. 



(b)  Metodički prijedlozi, smjernice, standardi pristupačnosti i dodatni sadržaji za rad s učenicima koji imaju posebne odgojno-obrazovne potrebe 



Metodički prijedlozi i napomene za rad s učenicima koji žele znati više i s darovitim učenicima 



Svaka jedinica sadrži dijelove koji po složenosti ili sadržaju izlaze izvan okvira programa. Oni su na  ovom  mjestu  u  priručniku  istaknuti,  kao  i  prijedlozi  nastavniku  kako  organizirati  njihovo izvođenje  i  prezentaciju  rezultata.  Ponekad  su  u  priručniku  navedeni  i  prijedlozi zadataka/aktivnosti koji se ne nalaze u jedinici. 



Aktivnosti za učenike koji žele znati više i za darovite učenike birane su kao projektni zadaci ili dodatne  teme  za  samostalno  istraživanje.  Mogu  se  provoditi  samostalno  ili  u  manjim skupinama. 



Metodički prijedlozi, smjernice, standardi pristupačnosti i dodatni sadržaji za rad s učenicima koji imaju teškoće 



Digitalni obrazovni sadržaji izrađeni su u skladu sa standardima pristupačnosti tako da su dizajn, funkcionalnosti i sam sadržaj pristupačni svim korisnicima uključujući i osobe s poteškoćama. 



Stručnjaci za inkluzivno obrazovanje razradili su prijedloge i smjernice nastavnicima za svaku jedinicu. 

Interaktivni sadržaji koji su umetnuti u OneNote navedeni su kao poveznice u popisu  ˝Dodatni materijali i poveznice za izvođenje nastave uz DOS˝. 

Opisani sadržaji identični su onima koji se nalaze u pdf inačici priručnika, razlika je djelomično u njihovom rasporedu. 



Ukoliko vam treba pomoć u snalaženju s OneNoteom možete pročitati i ove kratke upute. 







Hrvatski-ONENOTE 

2016 WIN QUICK STA 

Što je DOS? 





Što je DOS? 



Pojam  ˝digitalni  obrazovni  sadržaj˝  (DOS)  je  naziv  za  sadržaj  namijenjen  korištenju  u obrazovanju za učenje i poučavanje, a koji je pohranjen na računalu, elektroničkom mediju ili je objavljen na Internetu. 



Digitalni obrazovni sadržaji izrađeni u sklopu pilot projekta e-Škole namijenjeni su učenicima za samostalno učenje i samoprocijenu kod kuće i na nastavnom satu. Nastavnik će koristiti DOS 

zajedno  s priručnikom kako bi obogatio svoj način  poučavanja i primjenom novih  strategija i metoda učeniku omogućio aktivno učenje. 



Cilj  DOS-a  je  poticati  kod  učenika  aktivno  učenje  na  inovativan,  učinkovit,  motivirajući  i pojedincu prilagođen način. Nastavniku pak DOS omogućava ostvarivanje definiranih odgojno-obrazovnih ishoda uz primjenu raznolikih strategija, pristupa i metoda poučavanja. 



U DOS-u su korištene sve prednosti digitalnih tehnologija poput interaktivnosti, nelinearnosti, multimedijalnosti, modularnosti i prilagodljivosti. 



Digitalni  obrazovni  sadržaji  izrađeni  su  u  skladu  sa  standardima  pristupačnosti  tako  da  su  dizajn, funkcionalnosti i sam sadržaj pristupačni svim korisnicima uključujući i osobe s poteškoćama. 



Struktura DOS-a 



Digitalni  obrazovni  sadržaji  iz  matematike  pokrivaju  cjelokupni  opseg  trenutačno  važećeg kurikuluma/nastavnog programa određenog razreda i obuhvaća ukupni godišnji fond školskih sati predviđenih za matematiku. 



Svaki  DOS  je  podijeljen  na  jedinstvene  samostalne  cjeline  –  module  (po  deset  u  svakom razredu). Moduli koji čine cjeloviti DOS realizirani su kao zasebni paketi sadržaja koje je, osim kao dio cjelovitog DOS-a, moguće koristiti neovisno o drugim modulima istog DOS-a. 



Svaki  modul  se  sastoji  od  nekoliko  jedinica,  a  svaka  jedinica  obuhvaća  sadržaj  učenja  i poučavanja za čije provođenje je predviđeno jedan do tri školska sata. Jedinice su međusobno povezane i nadovezuju se jedna na drugu. Odabrani redoslijed jedinica je prijedlog autora, no ponekad su moguća i drugačija rješenja. 



Jedinice kao dio modula 



Svaka jedinica ima sljedeće dijelove: 



uvod i motivaciju: Na početku... 



razradu sadržaja učenja i poučavanja 

Završetak: …i na kraju. 

Na početku su navedeni odgojno-obrazovni ishodi za tu jedinicu DOS-a. 









































Uvod i motivacija 













Jedinice započinju motivacijskim primjerom. 































Najčešće su primjeri povezani sa svakodnevnim životom i osobnim iskustvima učenika. 



Razrada sadržaja učenja i poučavanja 



Razrada  sadržaja  učenja  i  poučavanja  načinjena  je  sukladno  načelima  konstruktivističke nastave  matematike  u  kojem  se  od  učenika  očekuje  da  uočavaju,  istražuju,  proučavaju, opažaju, povezuju i zaključuju kako bi izgradili vlastito matematičko znanje. 



Pri tome se koriste multimedijski elementi: 



ilustracije/fotografije 

2D i 3D animacije 



video zapisi 



interakcije (elementi koji zahtijevaju interakciju učenika sa sadržajem). 

Primjeri sadrže pitanja ili računske zadatke koji su detaljno pojašnjeni i riješeni. 















Zadaci  su  dani  u  obliku  interakcija  u  kojima  učenik  dobiva  povratnu  informaciju  o  točnosti rješenja ili se rezultat i dijelovi postupka dobivaju pomoću tipke Rješenje. 









U  jedinicama  se  nalaze  opisi  praktičnog  rada  učenika.  Često  su  popraćeni  crtežima, animacijama ili video zapisom. 









Korelacije s drugim predmetima posebno su istaknute kao bi učenicima skrenuli pažnju na njih i potaknuli ih  da povezuju  znanja usvojena u  pojedinim predmetima. Možete ih  koristiti  kao ideju za međupredmetne teme pogodne za učeničke projekte. 









Projekti  i  projektni  zadaci  su  ponuđeni  kao  drugačiji  pristup  učenju.  Kroz  njih  učenik  kroz različite oblike rada uči i primjenjuje naučeno  kako  bi realizirao i ostvario ciljeve projekta.  U 

radu  na  projektu  i  projektnim  zadacima  moguće  je  osmisliti  zadatke  za  različite  razine učeničkog znanja tako da u njima mogu sudjelovati svi učenici. 



U priručniku su navedeni prijedlozi i preporuke kako organizirati rad na projektu i koje upute dati učenicima. 









U  ˝Kutku  za  znatiželjne˝  nalaze  se  obogaćeni  sadržaji  koji  su  izvan  okvira  obaveznog programa/kurikuluma. Prvenstveno su namijenjeni darovitim učenicima. Sadržaji se obogaćuju tako da se ishodi iz obaveznog kurikuluma proširuju sadržajima koji se inače rijetko dotiču pa se  uči  šire  ili  se  postojeći  ishodi  dopunjavaju  složenijima  pa  se  uči  dublje.  Neki  od  sadržaja predstavljaju akceleraciju jer se nalaze u obaveznom kurikulumu viših razreda. 

Jedinice  sadrže  niz  zanimljivosti.  Možete  ih  koristiti  kao  motivaciju  u  bilo  kojem  dijelu nastavnog sata. 



Završetak 









Na  kraju  svake  jedinice  nalazi  se  podsjetnik  na  najvažnije  dijelove  jedinice,  zadatci  za ponavljanje,  prijedlozi  za  daljnje  istraživanje,  ideje  za suradničko  učenje,  igre  ili  prijedlozi  za projekte. 

Rubrika   Procijenite  svoje  znanje  nalazi  se  na  kraju  odabranih  jedinica.  Sastoji  se  od  niza konceptualnih  pitanja  i  zadataka  za  učenje,  vježbanje  i  samoprocjenu  usvojenosti  odgojno-obrazovnih ishoda. Zadaci su oblikovani na jedan od sljedećih načina: odabir točno/netočno; 



višestruki odabir s jednim točnim odgovorom; 

višestruki odabir s više točnih odgovora; 



unos točnog odgovora; 



uparivanje odgovora; 



uparivanje povlačenjem i postavljanjem elemenata (teksta, markera, slika, dijelova ili cijelih formula i simbola); 



grupiranje elemenata; 



uređivanje poretka elemenata; 



odabir i umetanje riječi koje nedostaju iz ponuđenih odgovora; 

umetanje riječi koje nedostaju upisom; 



unos rješenja na sliku (npr. dijagram i sl.). 



Rubrika  Procijenite svoje znanje namijenjena je učeniku za samostalni rad te mu služi kao alat za  samoprocjenu  usvojenosti  odgojno-obrazovnih  ishoda  na  razini  jedne  odnosno  nekoliko jedinica. Učenik dobiva povratnu informaciju o usvojenosti odgojno-obrazovnih ishoda. 





Aktivnosti za samostalno učenje 















U posebnoj jedinici  Aktivnosti za samostalno učenje nalaze se aktivnosti namijenjene učenicima za samostalan rad koje pomažu u učenju i usvajanju odgojno-obrazovnih ishoda modula te aktivnosti koje  učenicima  nude  da  dodatno  istraže  teme  vezane  uz  modul.  Sadržavaju  nekoliko  vrsta zadataka,  često  s  primjerima  iz  svakodnevnog  života,  u  kojima  su  stopljena  znanja  i  vještine usvojene u pojedinim jedinicama modula. Zadaci su različite razine složenosti te su neki namijenjeni svim učenicima, a neki učenicima koji žele znati više i darovitim učenicima. 



Jedinicom  Aktivnosti za samostalno učenje možete se koristiti u cijelosti na nastavnom satu na kraju  obrazovnog  ciklusa  obuhvaćenog  ovim  modulom  ili  u  dijelovima  koji  dopunjavaju pojedine jedinice. 



Procjena usvojenosti odgojno-obrazovnih ishoda 















Posebna  jedinica   Procjena  usvojenosti  odgojno-obrazovnih  ishoda  sadržava  zadatke  za procjenu  usvojenosti  odgojno-obrazovnih  ishoda  modula  i  učenike  uputite  na  nju  na  kraju obrazovnog ciklusa obuhvaćenog modulom. 

Procjena usvojenosti odgojno-obrazovnih ishoda osmišljena je u obliku interaktivnih provjera znanja, vještina i mišljenja i učenicima služi za ponavljanje te im daje povratnu informaciju o točnosti  rješenja  i  o  usvojenosti  odgojno-obrazovnih  ishoda  modula.  Samovrednovanjem  i praćenjem  vlastitog  napretka  učenik  na  temelju  osobnih  postignuća  dobiva  smjernice  za daljnje učenje. 



Pojmovnik 



U svim jedinicama DOS-a pojmovi koje se željelo istaknuti pisani su podebljanim slovima. 



Najvažniji pojmovi navedeni su i u Pojmovniku. Klik na pojam vodi na početak jedinice u kojoj je definiran. 

Didaktički trokut: učenik – učitelj – DOS 





Nastava je organizirana, cilju usmjerena odgojno-obrazovna djelatnost. Odnos triju čimbenika nastave: učenika, nastavnika i nastavnih sadržaja opisuje didaktički trokut. Pritom su učenik i nastavnik subjekti nastavnog procesa, a nastavni sadržaji (sadržaji učenja) su predmet nastave. 

Naglašavanje  važnosti  pojedinog  čimbenika  nastave  označavaju  sintagme  kao  nastava orijentirana na učenika, nastavnika ili nastavne sadržaje. 



DOS kao nastavni sadržaj namijenjen je prvenstveno učeniku s ciljem poticanja aktivnog učenja na učinkovit, motivirajući i pojedincu prilagođen način. Stoga je u didaktičkom trokutu učenik - 

nastavnik - DOS naglašena važnost učenika i međudjelovanje učenika i nastavnog sadržaja (u našem  slučaju  DOS-a).  Uloga  nastavnika  kao  nužnog  subjekta  nastavnog  procesa  u  ovom trokutu i njegovo međudjelovanje s učenikom i DOS-om još pojačavaju orijentiranost nastave na učenika. 



DOS  omogućava  učenje  i  poučavanje  u  različitim  okruženjima,  prikladan  je  za  korištenje  na  nizu različitih  platformi  od  mobilnih  uređaja  do  stolnih  računala,  uključuje  primjenu  multimedijskih elemenata,  omogućava  različite  pristupe  učenju  i  poučavanju.  Mogućnost  samoprocjene usvojenosti  odgojno-obrazovnih  ishoda  i  praćenje  vlastitog  napretka  daje  učeniku  smjernice  za daljnje učenje odnosno vraća ga na jedinice DOS-a čiji ishodi nisu u potpunosti usvojeni. 



DOS slijedi suvremena nastavna načela: 



poticanje cjelovitog razvoja i dobrobiti učenika; 



povezanost sa životnim iskustvima, očekivanjima i usvojenim znanjima učenika; aktivna uloga učenika u učenju; 



izbornost i individualizacija; 

usmjerenost prema suradnji; 



osiguravanje poticajnog i sigurnog okruženja; 

relevantnost za sadašnji život; 



zanimljivost kao osnova pozitivne motivacije; 



poticanje inkluzije i uvažavanje različitosti; 



vertikalna povezanost sa sadržajima koji prethode i koji se nastavljaju te horizontalna povezanost s ostalim predmetima, međupredmetnim temama i modulima; odgovarajući omjer širine i dubine znanja i vještina. 



Time DOS proširuje okvire didaktičkog trokuta i njegovom implementacijom nastavni proces postaje didaktički mnogokut. 



Učenici uče u okruženju koje omogućuje konstruiranje znanja utemeljeno na problemima i projektima te aktivnom i iskustvenom učenju usmjerenom prema pitanjima i istraživanju. 

Didaktička uloga multimedijskih i interaktivnih elemenata DOS-a Današnji  učenici,  bitno  više  od  prijašnjih  generacija,  odrastaju  okruženi  multimedijama,  izloženi brzom  protoku i  dostupnosti  informacija.  Nove  tehnologije  sastavni  su  dio  svakodnevnog  života  i nužno imaju utjecaj i na nastavni proces, kao što je već navedeno u prethodnom poglavlju. 



Multimedijskim  elementima  omogućuje  se  prezentacija  obrazovnih  sadržaja  kombinacijom slike, zvuka i teksta te uključivanje interaktivnih elemenata koji zahtijevaju interakciju učenika sa sadržajem. Sve to doprinosi privlačenju pozornosti učenika, zainteresiranosti i motivaciji te razumijevanju sadržaja i primjeni stečenih znanja u novim situacijama. 



Multimedijski i interaktivni elementi DOS-a 



Multimedijski elementi DOS-a uključuju: 



zvučni zapis 



fotografije/ilustracije 

video zapis 



2D i 3D animacije. 



Ovo su elementi niske razine interaktivnosti, pri čemu interaktivnost uključuje pokretanje, zaustavljanje ili pauziranje nekog elementa. 



Interaktivni elementi srednje razine interaktivnosti uključuju: 



pomicanje ili grupiranje dijelova sadržaja povlačenjem miša ili nekom drugom aktivnošću 



obrazac za ispunjavanje 



označavanje odgovora 



unos teksta, formula ili audio zapisa 



povećavanje grafičkog prikaza do velikih detalja (engl. zoom in) i sl. 



Nalaze se u standardnim zadacima za učenje, ponavljanje i samoprovjeru odgojno-obrazovnih ishoda  kao  što  su  npr.  da/ne  pitalice,  višestruki  odgovori,  povlačenje  na  sliku,  uparivanje, grupiranje elemenata itd. 



Elementi visoke razine interaktivnosti uključuju: 

didaktične igre 



simulacije s mogućnošću unosa ulaznih parametara i prikazivanja rezultata ovisno o unesenim parametrima 



mogućnost dobivanja povratnih informacija 



3D prikaz uz mogućnost manipulacije elementom, i sl. 



Značajna  uloga  multimedijskih  elemenata  u  DOS-u  je  upravo  interaktivnost.  Interaktivni elementi  omogućuju  aktivno  sudjelovanje  učenika  u  nastavnom  procesu.  Kroz  manipulaciju određenih elemenata učenici mogu uočavati pravilnosti, postavljati i provjeravati hipoteze te metodom  nepotpune  indukcije  donositi  opće  zaključke.  Interaktivni  elementi  visoke  razine omogućuju uvođenje eksperimenta u nastavu matematike. 

Samovrednovanjem i praćenjem vlastitog napretka učenik na temelju osobnih postignuća dobiva smjernice za daljnje učenje. 

Povezivanje DOS-a s tradicionalnim pristupima 





Znanje  je  oduvijek  bilo  jedan  od  osnovnih  instrumenata  razvoja  društvenih  zajednica  i uspješnih  nacionalnih  gospodarstava.  U  suvremenim  uvjetima,  osobito  globalizacijskim, novostvorena znanja kao rezultat istraživanja i inovacije, postaju ne samo temelj već i ključni čimbenik razvoja nekog društva. Za uspješnu tranziciju prema društvu utemeljenom na znanju uz tradicionalan pristup, nužni su novi pristupi obrazovanju i poučavanju. 



Sve se više raspravlja o tzv. cjeloživotnom učenju, odnosno o aktivnosti učenja tijekom života, s ciljem  unapređivanja  znanja,  vještina  i  sposobnosti  unutar  osobne,  građanske,  društvene  i poslovne perspektive. 



Osim formalnog obrazovanja u  obrazovnim institucijama poput škola, veleučilišta i fakulteta, sve  se  veća  pozornost  pridaje  neformalnom  obrazovanju  putem  dodatne  edukacije  na tečajevima i seminarima te informalnom obrazovanju koje pojedinac stječe vlastitim radom, komunikacijom, čitanjem, razvijanjem vještina, iskustava i znanja. 



Uz  koncept  cjeloživotnog  učenja  najčešće  se  vezuju  ciljevi  ekonomske  prirode,  primjerice postizanje  veće  konkurentnosti  na  tržištu  rada.  Međutim,  cjeloživotno  učenje  usmjereno  je prema  osobi  i  njenim  individualnim  sposobnostima,  poboljšanju  njenog  ponašanja, raspolaganju  informacijama,  povećanju  znanja,  razumijevanju,  novim  stavovima.  Koncept cjeloživotnog učenja, razvijen u šezdesetim godinama prošlog stoljeća, odgovor je na problem neusklađenosti između obrazovanja mladih i odraslih osoba. 



Da  bi  mogli  ostvariti  koncept  cjeloživotnog  učenja,  do  kraja  obaveznog  obrazovanja  treba razviti određene kompetencije koje predstavljaju temelj za daljnje učenje. 



Tradicionalni pristupi učenju i poučavanju dugo su bili obilježeni razredno-satnim i predmetno-satnim  sustavom  te  frontalnom  nastavom  što  ne  može  zadovoljiti  zahtjeve  koncepta cjeloživotnog učenja. 



Nastavni proces treba omogućiti: 



uvođenje novih oblika učenja 



istraživačko i eksperimentalno poučavanje 



ispitivanje i procjenu različito postavljenih ishoda učenja 

doprinos općem sustavu obrazovanja 



doprinos razvoju svakog učenika prema njegovim sposobnostima. 



DOS  je  razvijen  na  tragu  ovih  zahtjeva.  Suvremena  nastavna  tehnologija  ne  negira tradicionalne  pristupe  nastavi  već  se  na  njima  temelji  i  proširuje  broj  i  značaj  didaktičkih elemenata nastave sagledavajući ih u novim odnosima (didaktički mnogokut). 



Razrada  sadržaja  učenja  i  poučavanja  u  jedinicama  DOS-a  prati  tradicionalnu  metodiku poučavanja matematike. 

U  uvodu  se  opaža/uvodi  problem  pri  čemu  se  u  najvećoj  mogućoj  mjeri  koriste  primjeri  iz svakodnevnog života. Nakon  toga se, ovisno  o problemu, upotrebljavaju  različite znanstvene metode:  analiziranje,  sintetiziranje,  apstrahiranje,  induciranje,  deduciranje,  generaliziranje, specijaliziranje ili upotreba analogija. Da bi se u potpunosti usvojio sadržaj dan je niz primjera i zadataka  s  rješenjima.  Sistematizacija  i  povezivanje  sadržaja  te  procjena  znanja,  također  su sastavni  dio  DOS-a.  Samoprocjena  daje  učeniku  samostalnost  pri  učenju,  ali  zahtjeva  i odgovornost te smjernice za daljnje učenje. 



Multimedijski  elementi  doprinose  motivaciji,  boljem  razumijevanju  sadržaja  i  aktivnom sudjelovanju učenika u nastavi. 



U DOS-u  se nastavnici susreću s digitalnim alatima i raznim digitalnim sadržajima. Radi lakše implementacije digitalnih tehnologija u nastavu matematike u ovaj priručnik je uključen popis digitalnih alata, svrha korištenja i poveznice na kojima se nalaze detaljne upute. Navedeni su dodatni  materijali  i  poveznice na  sadržaje  koji  mogu  pomoći  u  izvođenju  nastave  uz  DOS  te poveznice  na  izvore  gdje  nastavnici  sami  mogu  pronaći  i  odabrati  odgovarajuće  sadržaje (animacije, simulacije, video materijale, izvore na kojima se nalaze prijedlozi pokusa i učeničkih projekata te stručne članke vezane uz područje matematike koje obrađuje modul). 



To je pomoć nastavniku u uvođenju novih oblika učenja. 



Implementacija  digitalnih  tehnologija  u  nastavu  matematike  dodatno  motivira  učenike  i nastavu  čini  maštovitom  i  atraktivnom.  Digitalni  alati  i  sadržaji  imaju  značajnu  ulogu  u provođenju mjerenja i obradi rezultata, a simulacije zorno predočuju procese koje iz različitih razloga inače nismo u mogućnosti tako jasno vidjeti. 

Motivacija, poticanje i vrednovanje uz DOS 





Motivacija je unutarnja snaga koja pokreće čovjeka na aktivnost i usmjerava ga k ostvarenju određenog cilja. 



Motiviranje  učenika  za  nastavu  obuhvaća  sve  što  potiče  na  učenje,  usmjerava  ga,  i  potiče osobni interes za određeni predmet ili područje te povećava osobnu razinu postignuća. 



Motivacija u nastavi sastavni je dio uvodnog dijela nastavnog sata pri uvođenju i predstavljanju problema,  no  može  biti  prisutna  u  svim  stadijima  nastavnog  sata:  pri  obradi,  vježbanju  ili ponavljanju nastavnih sadržaja. 



Većina  jedinica  DOS-a  započinje  motivacijskim  primjerom.  Najčešće  su  primjeri  povezani  sa svakodnevnim životom i osobnim iskustvima učenika. 



U razradi sadržaja naći ćete zanimljivosti koje možete koristiti kao motivacijske elemente u bilo kojem dijelu sata. 



Interaktivnost i elementi igre također motiviraju učenike. 



Procjena  usvojenosti  odgojno-obrazovnih  ishoda  u  svakom  modulu  DOS-a  osmišljena  je  u obliku interaktivnih provjera znanja, vještina i mišljenja i učenicima služi za ponavljanje te im daje  povratnu  informaciju  o  točnosti  rješenja  i  o  usvojenosti  odgojno-obrazovnih  ishoda pojedinog modula. Samoprocjenom i praćenjem vlastitog napretka učenik na temelju osobnih postignuća dobiva smjernice za daljnje učenje. 



Svrha  ovakvih  procjena  usvojenosti  odgojno-obrazovnih  ishoda  u  cjelovitom  digitalnom obrazovnom sadržaju je pedagoško-motivacijska. 



Na kraju nekih jedinica je nekoliko konceptualnih pitanja i zadataka kojima se ostvaruje svrha ovakvih  procjena.  Dodatno,  u  posebnoj  jedinici  (Procjena  usvojenosti  odgojno-obrazovnih ishoda)  možete  pronaći  više  interaktivnih  zadataka  za  provjeru  usvojenosti  svih  odgojno-obrazovnih ishoda cijeloga modula. 



Zadaci koji su sastavni dio procjene oblikovani su na jedan od sljedećih načina: odabir točno/netočno 



višestruki odabir s više točnih odgovora 



odabir jednog točnog odgovora (uključujući i matematičke simbole i jednostavne formule) 



uparivanje odgovora 



uparivanje povlačenjem i postavljanjem elemenata (teksta, slika, dijelova ili cijelih formula i simbola) 



grupiranje (razvrstavanje) elemenata 



uređivanje poretka elemenata 



odabir i umetanje riječi koje nedostaju iz ponuđenih odgovora 

umetanje riječi koje nedostaju upisom 



numeričko umetanje (mogućnost zadavanja intervala brojeva u kojem se nalazi rješenje) 



povlačenje riječi koje nedostaju iz ponuđenih odgovora 

povlačenje rješenja na sliku (npr. dijagram i sl.). 



Prilikom rješavanja zadataka kod kojih se očekuje od učenika upisivanje riječi koja nedostaje, obrazovni  sadržaj  neće,  kao  točno,  prihvatiti  rješenje koje  je  matematički  točno, ako  je riječ pogrešno napisana (pravopisna pogreška). Ova opaska nije unesena u obrazovne sadržaje kako se  pažnja  učenika  ne  bi  skrenula  s  matematike  na  pravopis,  no  u  takvim  situacijama  bit  će potrebna pomoć nastavnika. 

Suvremene nastavne metode i DOS 

DOS  omogućava  učenje  i  poučavanje  u  različitim  okruženjima  i  različite  pristupe  učenju  i poučavanju. 



U školskom okruženju DOS je moguće koristiti za rad u učionici opće namjene. Poželjno je da učionice  budu  opremljene  prijenosnim  ili  stolnim  računalima,  interaktivnom  pločom  ili pametnim ekranom i sl. 



Osobitost  DOS-a  je  mogućnost  njegova  korištenja  na  raznim  uređajima  (mobilni  telefoni, tableti, prijenosna i stolna računala) te je pogodan i za rad izvan školskog okruženja. 



Kroz  aktivnosti  za  učenje,  način  prezentacije  sadržaja  i  elemente  za  procjenu  usvojenosti odgojno-obrazovnih ishoda DOS stavlja težište na promicanje suvremenih nastavnih metoda, na  strategije  i  pristupe  kao  što  su  rješavanje  problema,  istraživačka  i  projektna  nastava  i suradničko učenje te razvoj kritičkog mišljenja, sposobnosti rješavanje problema i donošenja odluka, metakogniciju, digitalnu pismenost i aktivno građanstvo. 



U  skladu  s  prirodom  nastave  matematike  i  matematike  kao  znanstvenog  područja,  DOS 

osobito snažan naglasak stavlja na aktivnosti koje potiču iskustveno učenje, projektno učenje i učenje kroz istraživanje. DOS sadrži interaktivne elemente u kojima učenici imaju mogućnost mijenjanja  vrijednosti  različitih  parametara  te  na  temelju  rezultata  uočavaju  pravilnosti, postavljaju i provjeravaju hipoteze, a metodom nepotpune indukcije donose opće zaključke. 



Multimedijski i interaktivni elementi omogućuju aktivno i iskustveno učenje usmjereno prema pitanjima,  problemima  i  istraživanjima,  konstruiranje  znanja  utemeljeno  na  problemima  i projektima te razvijanje učenikovih kompetencija za snalaženje u novim situacijama. 

Metodičko-didaktički aspekti uporabe DOS-a u radu s učenicima s posebnim obrazovnim potrebama 







Kao  što  je  na  početku  priručnika  navedeno,  metodičko-didaktički  prijedlozi  za  učenike  s posebnim  obrazovnim  potrebama  koji  uključuju  darovite  učenike  kao  i  učenike  s  različitim teškoćama  slijede  svaku  nastavnu  jedinicu  kao  i  aktivnosti  za  samostalno  učenje.  Inkluzivni pristup u procesu obrazovanja podrazumijeva učenje o različitosti od strane drugih kao i jedan podržavajući i ravnopravni odnos. U nas se već niz godina njeguje inkluzivni pristup  u  smislu uključenosti  učenika  s  teškoćama  u  sustav  obrazovanja  na  način  da  su  uvažene  njihove individualne potrebe putem uvođenja različitih prilagodbi i osiguravanja podrške. 



Učenici  s  teškoćama  su  heterogena  skupina  pa  tako  zadatak  koji  je  težak  jednom  učeniku  s disleksijom  neće  biti  težak  drugome  učeniku  s  istom  teškoćom.  Kako  bi  im  se  osigurala primjerena podrška prilikom obrazovanja, važno je prepoznavati te razumjeti njihova obilježja i poznavati osnovne vrste prilagodbi. Timski rad u okviru kojega surađuju predmetni nastavnici, stručni tim škole, pomoćnici i roditelji bi trebao iznjedriti različite mogućnosti prilagodbe za što učinkovitije usvajanje sadržaja iz matematike i fizike za svakog učenika ponaosob. Metodičko-didaktički  prijedlozi  koji  se  odnose  na  učenike  s  teškoćama  su  u  početnim  modulima  i jedinicama napisani na način da obuhvate temeljne smjernice za svu djecu s teškoća te su kroz daljnje  jedinice  razrađeni  specifično  u  odnosu  na  sadržaj  same  jedinice  kao  i  na  obilježja određene teškoće. 



Primjerice, u  matematici za osmi razred, u  nastavnoj jedinici 1.2. koja se odnosi na uređene parove  nastavnicima  je  sugerirano  da  obrate  pažnju  na  jezično  složenije  zadatke  koje  valja pojednostaviti  i  popratiti  vizualnim  primjerima  kako  za  učenike  koji  se  školuju  po prilagođenom programu tako i za učenike s disleksijom i/ili diskalkulijom: Matematika 1 / Uvodni dio priručnika 

U prijedlozima se nastavnike podsjeća na uporabu funkcionalnosti koje su ugrađene  u DOS-ove, a mogu olakšati praćenje nastave učenicima sa specifičnim teškoćama učenja kao i onima koji imaju teškoće vizualne obrade (promjena fonta, boje pozadine, uvećanje zaslona). Nadalje, ostvarene su poveznice  između  samoga  gradiva  i  obilježja  teškoća  koje  mogu  probuditi  učenikov  interes  za nastavne sadržaje, na primjeru iz fizike (sedmi razred, jedinice 1.5 i 1.7): 



„Za učenike s poremećajem iz spektra autizma preporučuje se povezati masu  tijela i mjerne jedinice  s  interesima  učenika  koji  su  često  iznimno  izraženi  ili  atipični  u  svim  zadatcima  u kojima  je  to  moguće.  Primjerice,  ako  učenik  voli  kuhanje,  može  ostalim  učenicima demonstrirati svoj omiljeni recept kao i mase pojedinih sastojaka.“ 



„Uvijek  je  važno  uzeti  u  obzir  moguću  senzoričku  preosjetljivost  učenika  s  poremećajem  iz spektra autizma na određene podražaje te u skladu s tim prilagoditi nastavnu jedinicu (miris svijeće s aromom vanilije).“ 



Metodički prijedlozi, smjernice, standardi pristupačnosti i dodatni sadržaji za rad s učenicima koji imaju teškoće nisu zamišljeni na način da osiguravaju prilagođeni materijal za poučavanje niti  svojevrsni  „recept“,  već  nastavnike  podsjećaju  na  prilagodbu  načina  poučavanja  i  one segmente  nastavne  jedinice  koje  bi  trebalo  dodatno  pojasniti,  ponoviti,  pojednostaviti, predstaviti  na  drugačiji  način  ili  na  razinu  složenosti  zadataka  od  kojih  valja  odabrati  one jednostavnije. U prijedlozima je naglašena važnost uporabe pomagala koja olakšavaju učenje te svih aspekata digitalne tehnologije. 



Inkluzivni  pristup  podrazumijeva  uvažavanje  različitosti  koje  je  izrazito  važno  razviti  kao vrijednost  kod  učenika  tipičnoga  razvoja  zbog  čega  se,  uz  ostale  prijedloge,  preporuča provoditi što više vršnjačke suradnje (primjerice u aktivnostima za slobodno učenje). 

Modul 8: Sukladnost i sličnost 





Ciljevi, ishodi, kompetencije 





Ciljevi i zadaće MODULA 



Definirati sukladnost trokuta, iskazati i primijeniti poučke o 

sukladnosti Opisati karakteristične točke trokuta i njihova svojstva Iskazati i primijeniti Talesov poučak 



Definirati sličnost trokuta, iskazati i primijeniti poučke o sličnosti Odgojno-obrazovni ishodi 



Rabiti matematički jezik vezan uz osnovne geometrijske pojmove u ravnini i njihove međusobne odnose 



Razlikovati pojmove sukladnost i sličnost likova 



Primijeniti sukladnost, sličnost i poučke pri računanju mjerivih elemenata likova, konstrukciji likova i dokazivanju 



Analizirati svojstva objekata uz korištenje matematici svojstvenih pitanja Modelirati probleme iz matematike, ostalih obrazovnih područja ili svakodnevnog života primjenjujući sukladnost, sličnost i geometrijske transformacije Prepoznati estetsku vrijednost matematike 



Generičke kompetencije 



Sposobnost analize i sinteze 



Elementarne vještine rada na računalu 



Usmena i pisana komunikacija na materinskom jeziku 





Metodički prijedlozi o mogućnostima primjene sadržaja 

ovog modula DOS-a 



U  prvoj jedinici   Sukladnost  definira se sukladnost likova, dužina, kutova i trokuta. Iskazani su poučci o sukladnosti trokuta. Učenici će rješavajući interaktivne zadatke primijeniti poučke o sukladnosti. 



U  drugoj  jedinici   Primjena  sukladnosti  učenici  će  istražiti,  formulirati,  dokazati  i  primijeniti svojstva simetrale dužine i simetrale kuta. Poučke o sukladnosti primijenit će pri dokazivanju svojstava jednakokračnog trokuta i paralelograma. 



U  trećoj jedinici   Karakteristične  točke  trokuta  učenici  će u  interaktivnim  predlošcima  konstruirati karakteristične točke trokuta, uočiti njihova svojstva te riješiti interaktivne zadatke vezane uz Matematika 1 / Modul 8: Sukladnost i sličnost 

karakteristične točke trokuta. Primijenit će karakteristične točke trokuta u  konstrukcijama, a koristeći interaktivni predložak otkrit će Eulerov pravac. 



U četvrtoj jedinici   Formule  za  površinu  trokuta  učenici  će  ponoviti  formule  za  računanje površine pravokutnika, pravokutnog trokuta i trokuta. U interakciji će učenici otkriti vezu opsega i površine trokuta  te  zapisati  formulu  za  površinu  trokuta  pomoću  polumjera  upisane  kružnice.  Heronova formula za površinu trokuta i primjena Heronove formule nalaze se na kraju jedinice. 



U  petoj jedinici  Proporcionalnost učenici će ponoviti pojam proporcionalnih veličina, a zatim ga primijeniti  na  proporcionalne  dužine.  Koristeći  proporcionalnost  dijelit  će  dužinu  u  zadanom omjeru. 



U  šestoj  jedinici   Talesov  poučak  učenici  će  istoimeni  poučak  otkriti  u  interakciji,  a  zatim primijeniti u zadatcima. Iskazan je i obrat Talesova poučka. Poučak o simetrali kuta učenici će otkriti u interakciji, a dokaz mogu pogledati u animaciji. 



U  sedmoj  jedinici   Homotetija  definiramo  homotetiju.  Učenici  će  istražiti  utjecaj  koeficijenta homotetije i središta homotetije na oblik i položaj homotetične slike nekog objekta. Preslikavat će objekte uz zadano središte i koeficijent i iz objekta i njegove slike odrediti središte homotetije. 



U osmoj jedinici  Sličnost definirana je sličnost trokuta, iskazani su poučci o sličnosti, učenici će istražiti omjere opsega, visina, površina u sličnim trokutima te primijeniti sličnost u  računanju mjerivih elemenata trokuta. 



U  devetoj  jedinici   Euklidov  poučak  učenici  će  se  uvjeriti  u  sličnost  trokuta  koji  nastaju  u pravokutnom trokutu povlačenjem visine na hipotenuzu. Euklidov poučak iskazan je i dokazan, a učenici će ga primijeniti u zadatcima. 



U  desetoj  jedinici   Primjena  sukladnosti  i  sličnosti  učenici  će  definicije  i  svojstva  sukladnih  i sličnih trokuta primijeniti u raznovrsnim zadatcima od kojih su neki iz svakodnevnog života, a neki se odnose na likove kao što je na primjer romb ili trapez. 



Na  kraju  modula  su   Aktivnosti  za  samostalno  učenje  uz  pomoć  kojih  će  učenici  moći samostalno  usvojiti  neke  dodatne  sadržaje,  procijeniti  usvojenost  sadržaja  iz  prethodnih jedinica kroz niz interaktivnih zadataka... 



 Procjenu usvojenosti odgojno-obrazovnih ishoda  učenici će naći na kraju modula. Pripremljeni  

su  interaktivni  zadatci  za  formativno  vrednovanje.  Nakon  povratne  informacije  učenici  se mogu vratiti na ono područje koje nisu dovoljno usvojili. 



Sve jedinice nude i neke izborne i dodatne teme za učenike koji imaju bolje predznanje, pa se ne  moraju  dugo  zadržavati  na  zadatcima  unutar  jedinice,  za  učenike  koje  zanimaju  izborne teme pa žele proširiti svoje znanje te darovite učenike koji žele malo izazovnije teme. 

Digitalni alati i dodatni sadržaji 





Popis i kratki savjeti za primjenu digitalnih alata 



GeoGebra 



 GeoGebra  je program dinamične matematike koji ujedinjuje geometriju, algebru i analizu. 



Program je otvorenog koda i dostupan je na hrvatskom jeziku na www.geogebra.org. 



Više o  GeoGebri možete pročitati na https://e-laboratorij.carnet.hr/geogebra-interaktivna-

matematika/. 



Kahoot 



 Kahoot  je interaktivni digitalni alat za izradu kvizova. Više o  Kahootu  možete pročitati na 



https://e-laboratorij.carnet.hr/kahoot-game-based-sustav-za-odgovaranje-i-kvizove/. 



Crossword Labs 



Križaljke možete izraditi pomoću alata  Crossword Labs. Više o alatu  Crossword Labs možete pročitati na https://e-laboratorij.carnet.hr/crossword-labs-svatko-moze-napraviti-krizaljku/. 



Coggle 



Za izradu umnih mapa možete se koristiti alatom  Coggle. Više o alatu  Coggle možete pročitati na https://e-laboratorij.carnet.hr/coggle-mentalne-mape/. 



Dodatni materijali i poveznice za izvođenje nastave uz DOS 



Pri realizaciji modula  Sukladnost i sličnost mogu vam pomoći i ovi sadržaji e-Škole scenarij poučavanja: https://edutorij.e-

skole.hr/alfresco/guestDownload/a/workspace/SpacesStore/137f088a-ae88-424b-

981c-b04338150d37/S(u)kladnostiitomeslicno...pdf 



https://edutorij.e-

skole.hr/alfresco/guestDownload/a/workspace/SpacesStore/9f20d44c-166f-4532-

ba30-4e6ee9659596/Kojisitilik.pdf. 

 

Dodatni se materijali mogu naći i na Nacionalnom portalu za učenje na daljinu Nikola Tesla 



(Matematika, Matematika srednje učenici). 



Matematička lektira: Franka Miriam Brückler:  Matematički dvoboji, u priči  Descartes kontra  de Fermata ili: kako naći tangentu?  prikazuje se sukob oko metode određivanja tangenti   na krivulje. 



Poveznice na dodatne izvore i važne reference za nastavnika 



Možda bi vas mogle zanimati i ove teme: 



https://pdfs.semanticscholar.org/ecde/c3de4f2c762a003e786ce686c3727ea158bf.pdf 

http://bib.irb.hr/prikazi-rad?&rad=844515 





Operativni plan 





Modul 

Jedinice DOS-a 

Broj sati 











8. 

Sukladnost i 





26+1 



sličnost 





















8.1. Sukladnost 

3 





8.2. Primjena sukladnosti 

3 





8.3. Karakteristične točke trokuta 

3 





8.4. Formule za površinu trokuta 

2 





8.5. Proporcionalnost 

2 





8.6. Talesov poučak 

3 





8.7. Homotetija 

2 





8.8. Sličnost 

3 





8.9. Euklidov poučak 

2 





8.10. Primjena sukladnosti i sličnosti 

3 





Aktivnosti za samostalno učenje 

1 





Procjena usvojenosti odgojno-obrazovnih ishoda 

8.1. Sukladnost 

























































Ciljevi, ishodi, kompetencije 





Ciljevi i zadaće 



Usvojiti pojam sukladnosti 



Karakterizirati sukladne trokute 



Odgojno-obrazovni ishodi 



Definirati sukladnost trokuta 



Iskazati poučke o sukladnosti trokuta 



Provesti osnovne konstrukcije primjenjujući poučke o sukladnosti trokuta uz pomoć tehnologije 



Uočiti sukladne trokute 



Generičke kompetencije 





Uočavanje sličnosti i različitosti 



Razumijevanje teksta 

Metodički prijedlozi o mogućnostima primjene sadržaja jedinice Planirani broj nastavnih sati: 3 sata 



Ovu jedinicu možete upotrijebiti u cijelosti ili u dijelovima za obradu, vježbanje, ponavljanje ili samostalni rad, suradnički te projektni rad učenika. 





Uvod i motivacija 



Motivacija je slika koja prikazuje dva potpuno jednaka majmunčića. Cilj je da učenici uoče da majmunčići izgledaju jednako, ali da nisu isti. 





Razrada sadržaja učenja i poučavanja 



Započinjemo s intuitivnom predodžbom sukladnosti: likovi su sukladni ako su jednaki s obzirom na  veličinu  i  oblik,  a  razlikuju  se  položajem  u  ravnini.  Učenici  će  u  praktičnoj  vježbi  rezati sukladne  likove  i  uočiti  da  sukladne  likove  možemo  preklopiti  jedan  na  drugi.  Zatim  se formalno definira sukladnost, najprije za dužine i kutove. U interakciji će se učenici uvjeriti da se sukladni trokuti podudaraju  u  duljinama stranica i veličinama kutova. Zatim se sukladnost trokuta i formalno definira. Slijede poučci o sukladnosti trokuta i osnovne konstrukcije trokuta. 

Osobitu pozornost treba obratiti na četvrti poučak o sukladnosti. Pripremljena je interakcija u kojoj učenici mogu pratiti korake konstrukcije trokuta kojemu su zadane duljine dviju stranica i veličina jednog kuta nasuprot jedne od njih. Učenici će promjenom veličine zadanih elemenata moći  uočiti  da  je  rješenje  jedinstveno  ako  je  zadan  kut  nasuprot  dulje  stranice,  ali  da  će postojati dva nesukladna rješenja ako je zadan kut nasuprot kraće stranice. 



Završetak 



Na kraju će učenici potražiti sukladne likove na fotografijama. 





Dodatni prijedlozi 



Prijedlog 



Učenici  mogu  provesti  osnovne  konstrukcije  trokuta  u  nekom  od  programa  dinamične geometrije. 

Metodički prijedlozi, smjernice, standardi pristupačnosti i dodatni sadržaji  za  rad  s  učenicima  koji  imaju  posebne  odgojno-obrazovne potrebe 







Metodički prijedlozi i napomene za rad s učenicima koji žele znati više i s darovitim učenicima 



Za učenike koji žele znati više predlažemo: 



Zainteresirani učenici mogu istražiti povijesne podatke o Euklidu i Euklidovim elementima. Za darovite je učenike pripremljen iskaz S-K-S poučka o sukladnosti trokuta iz Euklidovih elemenata. Poučak je dokazan, a učenici mogu pokušati dokazati ostale poučke. 





Metodički prijedlozi, smjernice, standardi pristupačnosti i dodatni sadržaji za rad s učenicima s teškoćama u razvoju 





Kako  biste  sadržaje  ove  jedinice  prilagodili  učenicima  s  teškoćama  u  razvoju  i  učenicima  sa specifičnim  teškoćama  u  učenju,  uvijek  valja  imati  na  umu  da  oni  predstavljaju  heterogenu skupinu  i  da odabir  prilagodbi  valja  temeljiti  na  individualnim  obilježjima  pojedinog  učenika. 

Zadaci u ovoj jedinici biti će teški učenicima s teškoćama vizualne obrade. 



Učenicima  s  teškoćama  trebalo  bi  dati  ispisane  slike  iz  Primjera  1.  i  2.  kako  bi  lakše  mogli odgovoriti na pitanja te razumjeti gradivo. 



Uz prvi i drugi videozapis u podnaslovu   Poučci o sukladnosti trokuta učenicima valja detaljno usmeno objasniti konstrukciju trokuta. Isto je potrebno i za videozapis uz 6. zadatak. 



Učenicima  sa  specifičnim  teškoćama  učenja  mogao  bi  biti  težak  pojam  kuta  nasuprot  većoj stranici  (S-S-K  poučak  o  sukladnosti  trokuta)  pa  im  možete  za  uvježbavanje  zadati  nekoliko trokuta u kojima trebaju označiti taj kut. 

8.2. Primjena sukladnosti 

























































Ciljevi, ishodi, kompetencije 





Ciljevi i zadaće 



Dokazati sukladnost trokuta primjenom poučaka o sukladnosti 

Definirati simetralu dužine i kuta, dokazati svojstva simetrala 



Odgojno-obrazovni ishodi 



Uočiti odgovarajuće elemente u sukladnim trokutima 



Argumentirati sukladnost trokuta jasnim i preciznim matematičkim jezikom rabeći poučke o sukladnosti 



Odrediti mjerive elemente geometrijskih likova rabeći poučke o sukladnosti Generičke kompetencije 



Korištenje jezika i simbola za prenošenje informacija 

Sposobnost logičkog mišljenja 

Metodički prijedlozi o mogućnostima primjene sadržaja jedinice Planirani broj nastavnih sati: 3 sata 



Ovu jedinicu možete upotrijebiti u cijelosti ili u dijelovima za obradu, vježbanje, ponavljanje ili samostalni rad, suradnički te projektni rad učenika. 





Uvod i motivacija 



U uvodu će učenici pogledati sliku iz Euklidovih elemenata s dokazom Pitagorina poučka. 





Razrada sadržaja učenja i poučavanja 



Simetrala dužine 



Definiramo  simetralu  dužine.  U  interakciji  će  učenici  istražiti  svojstvo  simetrale:  točka  je  na simetrali  ako  i  samo  ako  je  jednako  udaljena  od  krajnjih  točaka  dužine.  Uočeno  će  svojstvo učenici dokazati rješavajući niz interaktivnih zadataka. 



Simetrala kuta 



Kao i kod simetrale dužine i simetralu kuta će učenici najprije definirati, zatim istražiti svojstvo i konačno dokazati primjenjujući teoreme o sukladnosti. 



Jednakokračni trokut 



Polazeći od definicije jednakokračnog trokuta učenici će dokazati njegova svojstva i obratno. 

Važno je da učenici u svakom dokazu uoče koje su početne pretpostavke te da pomoću njih dokažu tvrdnje. 



Paralelogram 



Slično  kao  i  kod  jednakokračnog  trokuta,  učenici  će  koristiti  definiciju  paralelograma  u dokazima njegovih svojstava. 



Srednjica trokuta 



Učenici  će  u  interakciji  istražiti  svojstva  srednjice.  Dokaz  je  predviđen  za  darovite  učenike. 

Slijedi  nekoliko  interaktivnih  zadataka  u  kojima  će  učenici  uočiti  sukladne  trokute  i primjenjujući poučke odrediti nepoznate duljine stranica i mjere kutova. 



Završetak 



Na kraju je animacija dokaza Pitagorina poučka iz Euklidovih elemenata. 

Dodatni prijedlozi 



Prijedlog 



Učenici mogu dodatno istražiti Voronojeve dijagrame. Više o tome možete pročitati na 



https://hrcak.srce.hr/410. 







Metodički prijedlozi, smjernice, standardi pristupačnosti i dodatni sadržaji  za  rad  s  učenicima  koji  imaju  posebne  odgojno-obrazovne potrebe 







Metodički prijedlozi i napomene za rad s učenicima koji žele znati više i s darovitim učenicima 



Za učenike koji žele znati više predlažemo: 



Zainteresirani učenici mogu u programu dinamične geometrije napraviti animacije nekog od dokaza iz ove jedinice. 



Za darovite je učenike pripremljen dokaz propozicije 5 iz Euklidovih elemenata. Dokaz je u slikama pa će učenici slike zamijeniti simbolima i provesti dokaz do kraja. Učenici mogu rješavati zadatke s natjecanja koje možete potražiti na http://www.skoljka.org/. 





Metodički prijedlozi, smjernice, standardi pristupačnosti i dodatni sadržaji za rad s učenicima s teškoćama u razvoju 





U dijelu  Na početku provjeriti znaju li učenici značenje pojmova propozicije i aksiom. Ako ne znaju, važno im je objasniti te pojmove. 



Pri rješavanju 1. primjera potrebno je učenicima ispisati sliku trokuta kako bi mogli lakše riješiti ove zadatke. 



Prije  početka  rada  na  poglavlju   Simetrala  kuta  potrebno  je  učenike  podsjetiti  na  značenje pojma polupravac. Kako bi učenici mogli riješiti zadatak s dokazivanjem svojstva simetrale kuta, učenicima s teškoćama valja unaprijed ispisati sliku trokuta kako bi im zadatak bio pregledniji. 



Prije  početka  rada  na  poglavlju   Jednakokračni  trokut  potrebno  je  provjeriti  razumijevanje pojmova  jednakokračni,  jednakostranični,  raznostranični  trokut  te  tupokutni,  pravokutni  i šiljastokutni trokut. 



U podnaslovu  Paralelogram potrebno je provjeriti razumiju li učenici pojam usporednih stranica. 

Učenicima s teškoćama možete zadati još zadataka za rješavanje u bilježnici kako bi bili sigurni da  su  usvojili  kako  se  određuje  srednjica  trokuta.  Pomozite  im  pri  rješavanju  i  provjerite naučeno. 



U  ovoj  jedinici,  ako  je  potrebno,  učenicima  s  teškoćama  možete  izraditi  trokute  i paralelograme kako bi lakše razumjeli pojmove simetrale. 



Učenicima  s  motoričkim  teškoćama  trebat  će  pomoć  prilikom  rješavanja  zadataka  u  kojima moraju unositi i odabirati rješenja. 

8.3. Karakteristične točke trokuta 

























































Ciljevi, ishodi, kompetencije 





Ciljevi i zadaće 



Nabrojiti i definirati četiri karakteristične točke trokuta 

Razumjeti poučke o karakterističnim točkama trokuta 



Primijeniti poučke u računskim i konstruktivnim zadacima (sa i bez tehnologije) Odgojno-obrazovni ishodi 



Opisati karakteristične točke trokuta 



Konstruirati karakteristične točke trokuta 



Navesti poučke o karakterističnim točkama trokuta 



Primijeniti definicije i svojstva karakterističnih točaka trokuta u zadatcima Generičke kompetencije 



Sposobnost baratanja matematičkim simbolima i tumačenjem matematičkog jezika Sposobnost korištenja pomoćnih sredstava i pribora (uključujući IT) Razumijevanje matematičkih dokaza 

Metodički prijedlozi o mogućnostima primjene sadržaja jedinice Planirani broj nastavnih sati: 3 sata 



Ovu jedinicu možete upotrijebiti u cijelosti ili u dijelovima za obradu, vježbanje, ponavljanje ili samostalni rad, suradnički te projektni rad učenika. 





Uvod i motivacija 



Praktična i zabavna vježba obično je najbolja motivacija. Tako je za početak jedinice odabrano praktično  određivanje  težišta  papirnatog  modela  trokuta.  Nakon  toga  ponavljaju  se  osnovni pojmovi i nazivi potrebni za daljnje razumijevanje i obradu sadržaja. 



Razrada sadržaja učenja i poučavanja 



S obzirom na motivacijski primjer prva točka koja se definira jest težište trokuta. Učenici će s pomoću   GeoGebrina  predloška  istražiti  težišnice  trokuta.  Lako  će  uočiti  da  vrijedi  poučak  o težištu i potvrditi svoja zapažanja u interaktivnim pitanjima. 



Dokaz  nije  predviđen  za  sve  učenike,  nego  kao  dodatni  sadržaj  za  zainteresirane  učenike. 

Dokaz je priložen kao video. Poučak o središtu upisane kružnice učenici dokazuju odgovarajući interaktivno i postupno na niz pitanja. 



Do poučka o središtu opisane kružnice dolazi se korak po korak interaktivnim pitanjima, tako da  učenici  u  početku  nisu  ni  svjesni  da  su  ih  time  i  dokazali.  Ponekad  učenike  koji  nemaju samopouzdanja ili vjere u  svoje sposobnosti sama riječ dokaz odbija pa je za njih  ovaj način primjereniji.  Nije  nam  cilj  da  učenici  nauče  napamet  dokaz  i  da  ga  znaju  samostalno reproducirati, nego da s razumijevanjem slijede većinu koraka i možda usvoje neke strategije koje  će  moći  primijeniti  u  zadatcima.  Stoga  će  učenici  možda  pokušati  samostalno  dokazati poučak o ortocentru uz malu uputu o dopunjavanju (konstrukciji paralela). Upravo zato ovdje nije dokaz proveden interaktivno. 



Treba svakako prepustiti učenicima da istraže položaj karakterističnih točki trokuta u ovisnosti o položaju vrhova, odnosno vrsti trokuta. 



Usvojenost  pojmova  vezanih  uz  karakteristične  točke  trokuta  može  se  provjeriti  u  nekoliko konstruktivnih zadataka koji se mogu provesti klasično ili uz pomoć  GeoGebrina predloška. 



Na kraju se sve karakteristične točke konstruiraju u istom trokutu i istražuje se njihov međusobni položaj. Dolazi se do Eulerova pravca. Ovo može biti i dodatni sadržaj, ali nije iskazan kao takav jer je to zanimljiva činjenica do koje učenici jednostavno dolaze i pogodna je za istraživanje. 

Završetak 



Završetak je predviđen kao sistematizacija naučenoga u vidu izrade plakata te završnom procjenom. 





Dodatni prijedlozi 



Prijedlog 



Ova je jedinica vrlo pogodna za istraživanje pomoću  programa dinamične geometrije, stoga, ako  je  ikako  moguće,  treba  iskoristiti  tu  mogućnost  bilo  uz  pomoć  danoga   GeoGebrina predloška  ili  nekim  drugim  programom.  Učenici  mogu  raditi  u  skupinama  ili  individualno,  ali svakako je naglasak na istraživačkoj metodi. 







Metodički prijedlozi, smjernice, standardi pristupačnosti i dodatni sadržaji  za  rad  s  učenicima  koji  imaju  posebne  odgojno-obrazovne potrebe 







Metodički prijedlozi i napomene za rad s učenicima koji žele znati više i s darovitim učenicima 



Za učenike koji žele znati više predlažemo: 



Zainteresirani učenici mogu izraditi prezentacije s animacijom konstrukcije neke od karakterističnih točaka, pronaći praktičan primjer te točke i slično. Može se i povesti rasprava o konstrukcijskim zadatcima iz sadržaja u slučaju da elementi trokuta nisu zadani s konkretnim vrijednostima. 



Za darovite je učenike http://mnm.hr/wp-

content/uploads/2015/10/karakteristicne_tocke_trokuta.pdf 

http://mnm.hr/wp-content/uploads/2016/10/Feuerbachova_kruznica.pdf. 





Metodički prijedlozi, smjernice, standardi pristupačnosti i dodatni sadržaji za rad s učenicima s teškoćama u razvoju 





Učenicima  sa  specifičnim  teškoćama učenja i  jezičnim  teškoćama  kako  bi  jednostavnije  zapamtili razliku  između  upisane  i  opisane  kružnice  možete  unaprijed  pripremiti  materijal  s  dva  trokuta  u kojem  jedan  ima  upisanu,  a  drugi  opisanu  kružnicu.  Te  kružnice  možete  napraviti  u  različitim bojama  te  tom  istom  bojom  obojiti  prvo  slovo  u  riječi  opisana  ili  upisana  (primjerice,  upisanu kružnicu u trokutu obojite zelenom bojom, a slovo  u u riječi upisana također obojite zelenom). 



Središte trokutu opisane kružnice – kako bi mogli riješiti prvi zadatak potrebno im je pripremiti ispis zadanog trokuta ili taj trokut nacrtati na ploči kako bi im zadatak bio pregledniji. 

Prije prelaska na podnaslov  Ortocentar učenike s teškoćama podsjetite kako se crtaju i obilježavaju visine trokuta. 

8.4. Formule za površinu trokuta 

























































Ciljevi, ishodi, kompetencije 





Ciljevi i zadaće 



Usvojiti formule za površinu trokuta 



Računati površinu trokuta i četverokuta 



Odgojno-obrazovni ishodi 



Povezati površinu trokuta i polumjer upisane kružnice 



Dokazati formulu za površinu trokuta izraženu pomoću polumjera upisane kružnice Odabrati prikladnu formulu za računanje površine trokuta Generičke kompetencije 



Sposobnost samostalnog 

rada Kreativnost 

Metodički prijedlozi o mogućnostima primjene sadržaja jedinice Planirani broj nastavnih sati: 2 sata 



Ovu jedinicu možete upotrijebiti u cijelosti ili u dijelovima za obradu, vježbanje, ponavljanje ili samostalni rad, suradnički te projektni rad učenika. 





Uvod i motivacija 



Fotografija prikazuje trokute različitih oblika. Postavlja se pitanje računanja površine trokuta. 





Razrada sadržaja učenja i poučavanja 



Započinjemo  s  nizom  interaktivnih  zadataka  u  kojima  će  učenici  računati  površine pravokutnika  i  pravokutnog  trokuta.  Zatim  prelazimo  na  opći  trokut  koji  dijelimo  ili dopunjavamo  na dva  pravokutna. Nakon  toga formaliziramo i u sljedećim zadatcima učenici primjenjuju  formulu za površinu trokuta pomoću  visine. Četverokute kojima treba izračunati površinu dijelimo na pravokutnike i trokute. 



U interakciji će učenici mijenjajući trokut promatrati omjer površine i opsega trokuta. Povezat će  taj  omjer  s  polumjerom  upisane  kružnice.  Formulu  će  učenici  dokazati  u  nekoliko interaktivnih zadataka. 



Projekt  je  zadatak  otvorenog  tipa  u  kojem  će  učenici  povezati  površine  i  opsege  likova rješavajući problem iz svakodnevnog života. 



Završetak 



Na  kraju  je  bez  dokaza  dana  Heronova  formula  za  površinu  trokuta  i  zadatak  u  kojem  se pomoću zadanih duljina stranica određuje polumjer upisane kružnice. 





Dodatni prijedlozi 



Prijedlog 



Dodatne  ideje 

možete 

dobiti  u 

e-Škole 

scenariju 

učenja 

https://edutorij.e- 



skole.hr/alfresco/guestDownload/a/workspace/SpacesStore/9f20d44c-166f-4532-ba30-

4e6ee9659596/Kojisitilik.pdf. 

Metodički prijedlozi, smjernice, standardi pristupačnosti i dodatni sadržaji  za  rad  s  učenicima  koji  imaju  posebne  odgojno-obrazovne potrebe 







Metodički prijedlozi i napomene za rad s učenicima koji žele znati više i s darovitim učenicima 



Za učenike koji žele znati više predlažemo: 



Zainteresirani učenici mogu odgovoriti na pitanja: Imaju li sukladni trokuti jednaku površinu? Jesu li trokuti jednakih površina sukladni? 



Za darovite je učenike pripremljen zadatak u kojem će primjenjujući metodu površina povezati visine trokuta i polumjer upisane kružnice. Više o toj temi možete pronaći na online predavanjima udruge Mladi nadareni matematičari  Marin Getaldić 

http://mnm.hr/wp-content/uploads/2015/10/povrsine_u_geometriji.pdf. 





Metodički prijedlozi, smjernice, standardi pristupačnosti i dodatni sadržaji za rad s učenicima s teškoćama u razvoju 





Prije  rješavanja  3.  zadatka  podsjetite  učenike  s  diskalkulijom  kada  kažemo  da  je  neki  trokut pravokutan. 



Pri  prelasku  na  podnaslov   Površina  trokuta  učenicima  s  teškoćama  detaljnije  objasnite  kako nakon crtanja visine nekog trokuta dobijemo dva pravokutna trokuta. Možete to napraviti tako da  im  date  unaprijed  pripremljene  trokute  različitih  oblika  u  kojima  trebaju  sami  nacrtati visinu. Nakon toga mogu izrezati ta dva trokuta i izračunati kutove pomoću kutomjera. 



U 10. zadatku učenicima s diskalkulijom bit će potrebna pomoć pri dijeljenju likova na trokute. 

U 11. Zadatku, kako bi ga lakše riješili, predložite im da nacrtaju sve zadane dijelove kako bi si mogli vizualno predočiti zadatak. 



Učenicima  s  oštećenjem  vida  trebat  će  unaprijed  pripremiti  ispisane  materijale  sa  zadanim trokutima iz svakog zadatka. 



Učenicima s motoričkim teškoćama trebat će pomoć prilikom upisivanja ili odabira rezultata u zadatcima te u interaktivnim zadatcima. 

8.5. Proporcionalnost 

























































Ciljevi, ishodi, kompetencije 





Ciljevi i zadaće 



Uočiti i opisati proporcionalnost 



Koristiti proporcionalnost pri računanju 



Dijeliti dužinu u zadanom omjeru 



Odgojno-obrazovni ishodi 



Definirati proporcionalne dužine 



Računati duljine dužina primjenjujući proporcionalnost 



Generičke kompetencije 



Sposobnost uočavanja 



Spremnost korištenja numeričkog izračunavanja za rješavanje problema Matematika 1 / Modul 8: Sukladnost i sličnost 

Metodički prijedlozi o mogućnostima primjene sadržaja jedinice Planirani broj nastavnih sati: 2 sata 



Ovu jedinicu možete upotrijebiti u cijelosti ili u dijelovima za obradu, vježbanje, ponavljanje ili samostalni rad, suradnički te projektni rad učenika. 





Uvod i motivacija 



U uvodnom se primjeru uvodi proporcionalnost kao multiplikativna veza. 





Razrada sadržaja učenja i poučavanja 





Prvo  se  definira  proporcionalnost.  Rješavanjem  numeričkih  zadataka  s  proporcijama provjerava  se  usvojenost  pojma  proporcionalnosti.  Nakon  toga  se  u  interakciji  dolazi  do definicije proporcionalnih dužina. Slijede zadatci u kojima se računaju proporcionalne dužine u geometriji  i  u  stvarnome  životu.  Dijeljenje  dužine  u  omjeru  1  :  3  prikazano  je  u  animaciji.  U 

interakciji učenici mogu vidjeti kako se dužina dijeli na proizvoljne omjere. 



Učenici mogu proučiti stari alat za dijeljenje dužine redukcijski šestar. Mogu ga i sami izraditi. 







Završetak 





Na  kraju  jedinice  učenici  mogu  istraživati  koji  od  ponuđenih  skupova  brojeva  predstavljaju stranice trokuta čije su duljine proporcionalne. 





Dodatni prijedlozi 





Prijedlog 



Ključni razvojni korak jest učenikova sposobnost razmišljanja o omjeru kao o vezi dviju veličina, a  ne  kao  o  dvjema  veličinama  koje  uspoređujemo.  Omjeri  uključuju  multiplikativnu  vezu  za razliku  od  prethodno  naučene  aditivne  veze.  Ekvivalentni  su  omjeri  rezultat  množenja  i dijeljenja,  a  ne  zbrajanja  i  oduzimanja.  Proporcionalno  rasuđivanje  razvija  se  u  aktivnostima koje uključuju usporedbu i utvrđivanje ekvivalencije omjera te određivanje nepoznatog člana razmjera  u  različitim  kontekstualiziranim  zadatcima  i  situacijama  bez  potrebe  korištenja formula i pravila. 

Metodički prijedlozi, smjernice, standardi pristupačnosti i dodatni sadržaji  za  rad  s  učenicima  koji  imaju  posebne  odgojno-obrazovne potrebe 







Metodički prijedlozi i napomene za rad s učenicima koji žele znati više i s darovitim učenicima 



Za učenike koji žele znati više predlažemo: 



Zainteresirani učenici mogu kao projekt istražiti i izraditi redukcijski šestar. 



Za darovite je učenike potrebno pripremiti neke složenije zadatke koji uključuju proporcionalnost. 





Metodički prijedlozi, smjernice, standardi pristupačnosti i dodatni sadržaji za rad s učenicima s teškoćama u razvoju 





Tekst  Na početku učenicima koji imaju teškoće u čitanju mogao bi biti predugačak pa im ga može pročitati suučenik koji nema te teškoće. 



Učenicima s teškoćama možete dati još nekoliko primjera proporcionalnih veličina kako biste im bolje približili ovu temu (primjerice, cijena kilograma banana i cijena 2 kg i 5 kg banana i sl.). 



Učenike s diskalkulijom potrebno je podsjetiti na koji način mogu izračunati nepoznanicu u 2. 



zadatku. 



U 1. primjeru učenicima nacrtajte oba kvadrata kako bi učenici s teškoćama mogli lakše pratiti sadržaj ovog primjera. 



Učenicima s motoričkim teškoćama trebat će pomoć prilikom upisivanja ili odabira rezultata u zadatcima. 

8.6. Talesov poučak 

























































Ciljevi, ishodi, kompetencije 





Ciljevi i zadaće 



Koristiti Talesov poučak o proporcionalnim dužinama i njegov obrat pri računanju nepoznatih duljina 



Koristiti poučak o simetrali kuta u trokutu pri računanju nepoznatih duljina Odgojno-obrazovni ishodi 



Iskazati Talesov poučak o proporcionalnim dužinama i njegov 

obrat Uočiti na slici parove proporcionalnih dužina 



Računati duljine dužina primjenjujući Talesov poučak 



Generičke kompetencije 



Sposobnost razlikovanja tvrdnje od pretpostavke 



Sposobnost uočavanja 



Sposobnost razlikovanja važnoga od nevažnoga 

Metodički prijedlozi o mogućnostima primjene sadržaja jedinice Planirani broj nastavnih sati: 3 sata 



Ovu jedinicu možete upotrijebiti u cijelosti ili u dijelovima za obradu, vježbanje, ponavljanje ili samostalni rad, suradnički te projektni rad učenika. 





Uvod i motivacija 



U uvodu je klasičan  problem određivanja nedostupne udaljenosti ili visine. Učenike se može podijeliti  u  skupine,  a  svaka  će  skupina  pokušati  smisliti  rješenje  problema  i  na  zanimljiv  ga način prezentirati. 



Razrada sadržaja učenja i poučavanja 



Nakon uvodne rasprave o rješenju problema, a bez potvrde njihove točnosti, učenicima se daje GeoGebrin   predložak  pomoću  kojeg  se  lako  uočavaju  proporcionalne  dužine.  Slijedi  iskaz  

poučka, a dokaz je zbog složenosti predviđen samo za zainteresirane učenike i dan je kao 2D 

animacija.  Slijedi  povratak  na  uvodni  primjer.  Učenici  sami  mogu  provjeriti  svoja  rješenja, odnosno koja je grupa ponudila točno rješenje. 



Slijedi  niz  zadataka  u  kojima  se  pomoću  Talesova  poučka  uočavaju  proporcionalne  dužine  i računaju  nepoznate  duljine.  Tu  je  i  nekoliko  primjera  iz  stvarnoga  života.  Talesov  poučak pogodna je jedinica u  kojoj učenicima izlažemo  pojam obrata poučka. U tu je svrhu odabran uvodni primjer iz života s paralelnošću greda. U nizu zadataka pokazuje se kako ćemo taj obrat i primijeniti. 



Prirodan je nastavak poučak o simetrali kuta u trokutu. Njegov je dokaz pristupačan i razumljiv za većinu učenika, a dan je kao 2D animacija. 



Poučak se zatim primjenjuje u interaktivnim zadatcima. Na kraju se oba poučka primjenjuju u raznim likovima u kojima treba uočiti proporcionalne dužine i primijeniti poučak. 



Završetak 



Završetak je učenicima zanimljiv jer je teško bez pomnog promatranja ili uvećanja slike otkriti gdje  je  pogreška.  Postoje  zabavni  videoprilozi  u  kojima  ovo  svojstvo  mađioničari  koriste  kao trikove. 

Dodatni prijedlozi 



Prijedlog 



Učenicima se mogu pripremiti i razne fotografije na kojima će mjeriti "nedostupne udaljenosti" 

ili  ispitivati  paralelnost  kao  uvodni  zadatak  ili  kao  završetak.  Na  kraju  se  mogu  zabaviti videoprilozima. Vidi P omoćni interaktivni sadržaj. 







Metodički prijedlozi, smjernice, standardi pristupačnosti i dodatni sadržaji  za  rad  s  učenicima  koji  imaju  posebne  odgojno-obrazovne potrebe 







Metodički prijedlozi i napomene za rad s učenicima koji žele znati više i s darovitim učenicima 



Za učenike koji žele znati više predlažemo: 



Zainteresirani učenici mogu napraviti plakat o Talesu, istražiti njegov život i zanimljivosti kao i matematička dostignuća. Kao završetak mogu i dodati uz obrazloženje neku svoju nemoguću sliku (s istim elementima). 



Za darovite je učenike predviđen dokaz Talesova poučka o proporcionalnim dužinama. 





Metodički prijedlozi, smjernice, standardi pristupačnosti i dodatni sadržaji za rad s učenicima s teškoćama u razvoju 



Tekst  Na početku  učenicima koji imaju  teškoće u  čitanju  mogao  bi biti predugačak pa im ga može pročitati suučenik koji nema te teškoće. 



Kako  biste  učenicima  s  teškoćama  olakšali  rješavanje  1.  zadatka,  pripremite  im  ispisani materijal sa zadanim trokutom kako se ne bi trebali vraćati na početak jedinice da bi zabilježili osnovne podatke. 



Učenicima  s  oštećenjem  vida  i  diskalkulijom  valja  usmeno  popratiti  videozapis  uz  poučak  o simetrali kuta u trokutu. 



Učenicima s motoričkim teškoćama trebat će pomoć prilikom upisivanja ili odabira rezultata u zadatcima te u interaktivnim zadatcima. 

8.7. Homotetija 

























































Ciljevi, ishodi, kompetencije 





Ciljevi i zadaće 



Opisati homotetiju 



Prepoznati homotetiju u okolini 



Uočiti vezu između sličnosti i homotetije 



Odgojno-obrazovni ishodi 



Opisati homotetiju 



Nacrtati homotetični lik s tehnologijom i bez nje 



Predvidjeti promjenu položaja i veličine homotetičnog lika koristeći se koeficijentom homotetije 



Povezati sličnost i homotetiju 



Generičke kompetencije 



Upornost 



Sposobnost uočavanja 



Sposobnost zaključivanja 

Metodički prijedlozi o mogućnostima primjene sadržaja jedinice Planirani broj nastavnih sati: 2 sata 



Ovu jedinicu možete upotrijebiti u cijelosti ili u dijelovima za obradu, vježbanje, ponavljanje ili samostalni rad, suradnički te projektni rad učenika. 





Uvod i motivacija 



Homotetija je povezana sa sličnosti pa  u  uvodu motiviramo učenike da se prisjete intuitivne definicije sličnih likova. 





Razrada sadržaja učenja i poučavanja 



Pojam homotetije često se preskače u nastavi, ali je vrlo bitan, često se susrećemo s homotetijom i u stvarnome životu. Nakon formalne definicije homotetije proučavaju se njezina svojstva na raznim primjerima. U interakciji se učenici mogu "poigrati" mijenjajući koeficijent i središte homotetije te tako razviti osjećaj, znati predvidjeti položaj i veličinu homotetične slike. Definira se homotetična slika prvo dužine, a zatim i raznih geometrijskih likova. Učenici vježbaju određivanje homotetične slike kao i određivanje središta homotetije iz slike. 



Završetak 



Na kraju učenici mogu proučiti  cameru obscuru kao primjenu homotetije. 



Dodatni prijedlozi 



Prijedlog 



Učenici mogu vježbati dobivanje homotetične slike i u programu dinamične geometrije. 

Metodički prijedlozi, smjernice, standardi pristupačnosti i dodatni sadržaji  za  rad  s  učenicima  koji  imaju  posebne  odgojno-obrazovne potrebe 







Metodički prijedlozi i napomene za rad s učenicima koji žele znati više i s darovitim učenicima 



Za učenike koji žele znati više predlažemo: 



Zainteresirani učenici mogu napraviti projekt o  cameri obscuri, interdisciplinarno povezano s fizikom. 



Za darovite je učenike potrebno pripremiti geometrijske zadatke koji se rješavaju pomoću homotetije. 





Metodički prijedlozi, smjernice, standardi pristupačnosti i dodatni sadržaji za rad s učenicima s teškoćama u razvoju 





Na početku je potrebno provjeriti razumiju li učenici s teškoćama pojam kolinearni (definicija homotetije).  Uz  čitanje  definicije  homotetije  učenicima  možete  usporedno  nacrtati  na  ploči sve navedene elemente radi boljeg razumijevanja. 



Videozapis  uz  podnaslov   Središte  homotetije  potrebno  je  usmeno  popratiti  učenicima  sa specifičnim teškoćama učenja te oštećenjem vida. 



Učenicima s motoričkim teškoćama trebat će pomoć prilikom upisivanja ili odabira rezultata u zadatcima te u interaktivnim zadatcima. 

8.8. Sličnost 

























































Ciljevi, ishodi, kompetencije 





Ciljevi i zadaće 



Razlikovati sukladnost i 

sličnost Uočiti sličnost 



Rješavati zadatke koristeći poučke o sličnosti trokuta 



Odgojno-obrazovni ishodi 



Definirati slične trokute 



Iskazati poučke o sličnosti 

trokuta Uočiti slične trokute 



Računati duljine dužina primjenjujući sličnost 



Računati mjerive elemente sličnih likova koristeći se koeficijentom sličnosti Generičke kompetencije 





Sposobnost uočavanja 



Sposobnost korištenja odgovarajućeg jezika 



Sposobnost procjene 

Metodički prijedlozi o mogućnostima primjene sadržaja jedinice Planirani broj nastavnih sati: 3 sata 



Ovu jedinicu možete upotrijebiti u cijelosti ili u dijelovima za obradu, vježbanje, ponavljanje ili samostalni rad, suradnički te projektni rad učenika. 





Uvod i motivacija 



U  uvodu  se  spominje  mimikrija  kao  sposobnost  prilagodbe  životinja  da  budu  slične  drugim životinjama ili objektima u  prirodi. Ta se sličnost razlikuje od  matematičke definicije sličnosti gdje su objekti praktički identični, razlikuju se samo u veličini. 



Razrada sadržaja učenja i poučavanja 



Učenici trebaju uočiti sličnost geometrijskih likova, pa je važno da to uvježbaju. 



Prilično  je  intuitivno  jasno  da  su  dva  trokuta  slična  ako  su  im  kutovi  sukladni.  Nadalje  u interakciji mogu  istražiti u  kakvu  su  odnosu  duljine stranica sličnih trokuta te zaključiti da su proporcionalne. 



Slijede  poučci  o  sličnosti  pomoću  kojih  utvrđujemo  sličnost  trokuta  kako  bismo  računali nepoznate  elemente  trokuta.  U  interakcijama  istražujemo  u  kakvoj  su  vezi  opsezi  odnosno površine sličnih trokuta. Te je tvrdnje jednostavno dokazati uz pomoć formula. 



Završetak 



Učenici će na  kraju  ponoviti  poučke  o  sličnosti  pa  slijedi  procjena  usvojenosti  ishoda  učenja jedinice. 



Dodatni prijedlozi 



Prijedlog 



Učenici  mogu  sami  izraditi  papirnate  modele  trokuta  te  ih  uspoređivati  preklapanjem  i sparivati ih kako bi bolje uvježbali sposobnost uočavanja. 

Metodički prijedlozi, smjernice, standardi pristupačnosti i dodatni sadržaji  za  rad  s  učenicima  koji  imaju  posebne  odgojno-obrazovne potrebe 







Metodički prijedlozi i napomene za rad s učenicima koji žele znati više i s darovitim učenicima 



Za učenike koji žele znati više predlažemo: 



Zainteresirani učenici mogu proučavati sličnost geometrijskih tijela i veze oplošja odnosno obujme sličnih tijela. 



Za darovite je učenike potrebno pripremiti složenije geometrijske zadatke u kojima se koristi sličnost. 





Metodički prijedlozi, smjernice, standardi pristupačnosti i dodatni sadržaji za rad s učenicima s teškoćama u razvoju 



U 1. primjeru učenike s diskalkulijom podsjetite na koji način su izračunati omjeri stranica sličnih trokuta. 



Prije rješavanja 5. zadatka učenike s teškoćama podsjetite na formulu računanja opsega i površine trokuta. 



Učenicima s motoričkim teškoćama trebat će pomoć prilikom upisivanja ili odabira rezultata u zadatcima te u interaktivnim zadatcima. 

8.9. Euklidov poučak 

























































Ciljevi, ishodi, kompetencije 





Ciljevi i zadaće 



Uočiti veze stranica, visine i ortogonalnih projekcija kateta na hipotenuzu Primijeniti sličnost na pravokutni trokut 



Odgojno-obrazovni ishodi 



Dokazati Euklidov poučak primjenjujući sličnost trokuta 



Primijeniti Euklidov poučak pri rješavanju problema iz geometrije Generičke kompetencije 



Sposobnost uočavanja 



Pedantnost 

Metodički prijedlozi o mogućnostima primjene sadržaja jedinice Planirani broj nastavnih sati: 2 sata 



Ovu jedinicu možete upotrijebiti u cijelosti ili u dijelovima za obradu, vježbanje, ponavljanje ili samostalni rad, suradnički te projektni rad učenika. 





Uvod i motivacija 



Jedinicu  započinjemo  rečenicom  koja  se  doima  zamršenom:  "Kateta  je  geometrijska  sredina hipotenuze  i  ortogonalne  projekcije  te  katete  na  hipotenuzu."  Zato  slijedi  podsjećanje  na definiciju  geometrijske  sredine.  Možda  će  učenicima  trebati  objasniti  i  pojam  "ortogonalna projekcija". 



Razrada sadržaja učenja i poučavanja 



U  animaciji  je  objašnjeno  kako  se  izradom,  rezanjem  i  preklapanjem  modela  pravokutnog trokuta može uočiti sličnost dobivenih dijelova. Sam bi dokaz ovako trebao biti jednostavniji. 



Slijedi nekoliko zadataka u kojima se primjenjuje Euklidov poučak u matematici i u stvarnome životu. 



Završetak 



Za kraj se može uočiti veza s Pitagorinim poučkom i provesti dokaz pomoću Euklidova poučka. 



Usvojenost ishoda učenici mogu provjeriti u procjeni na kraju jedinice. 





Dodatni prijedlozi 



Prijedlog 



Primjena Euklidova poučka u 4. zadatku može se provesti na izvanučioničkoj nastavi. 

Metodički prijedlozi, smjernice, standardi pristupačnosti i dodatni sadržaji  za  rad  s  učenicima  koji  imaju  posebne  odgojno-obrazovne potrebe 







Metodički prijedlozi i napomene za rad s učenicima koji žele znati više i s darovitim učenicima 



Za učenike koji žele znati više predlažemo: 



Zainteresirani učenici mogu pronaći još poučaka iz geometrije povezanih s Euklidom. 



Za darovite je učenike potrebno pripremiti složenije zadatke iz geometrije u kojima se koristi Euklidov počak. 





Metodički prijedlozi, smjernice, standardi pristupačnosti i dodatni sadržaji za rad s učenicima s teškoćama u razvoju 





Učenicima s oštećenjem vida potrebno je usmeno popratiti prvi videozapis. 



U  Praktičnoj vježbi spominje se pojam nožište. Provjeriti razumiju li učenici s teškoćama značenje tog pojma. 



Učenicima s diskalkulijom savjetujte da pri rješavanju 2., 3. i 4. zadatka prvo nacrtaju trokute i označe zadane parametre kako bi si vizualizirali zadatke i olakšali rješavanje. 

8.10. Primjena sukladnosti i sličnosti 

























































Ciljevi, ishodi, kompetencije 





Ciljevi i zadaće 



Definirati neke geometrijske likove 



Odabrati i primijeniti u zadatcima poučke o sukladnosti i sličnosti Prepoznati i primijeniti Talesov poučak, Euklidov poučak, homotetiju Odgojno-obrazovni ishodi 



Primijeniti sukladnost, sličnost, Euklidov poučak, Talesov poučak i homotetiju pri rješavanju problema iz matematike, ostalih obrazovnih područja ili svakodnevnog života Interpretirati dobiveno rješenje u kontekstu problemske situacije Generičke kompetencije 



Sklonost kritičkom razmišljanju 



Sposobnost razlikovanja raznih vrsta matematičkih izjava 



Sposobnost razumijevanja i primjene 



Sposobnost prilagođavanja 

Metodički prijedlozi o mogućnostima primjene sadržaja jedinice Planirani broj nastavnih sati: 3 sata 



Ovu jedinicu možete upotrijebiti u cijelosti ili u dijelovima za obradu, vježbanje, ponavljanje ili samostalni rad, suradnički te projektni rad učenika. 





Uvod i motivacija 



Na kraju ovog modula cilj nam je povezati neka znanja o osnovnim geometrijskim pojmovima, likovima i njihovim svojstvima te ih uz nove činjenice i poučke primijeniti u raznim zadatcima. 

Stoga  se  u  uvodnom  primjeru  sistematiziraju  osnovna  znanja  o  rombu.  Razlikuje  se  pojam definicije  od  svojstva.  Učenicima  se  nudi  projekt  u  kojem  će  na  sličan  način  definirati  i sistematizirati osnovne činjenice o jednakokračnom trapezu i deltoidu. 



Razrada sadržaja učenja i poučavanja 



S obzirom na cilj razrada je podijeljena u  tri  skupine primjera i zadataka, pod tri podnaslova Pokažite,   Izračunajte  i  Konstruirajte. 



U dijelu  Pokažite treba uočiti trokute koji su sukladni ili slični, prepoznati poučak o sukladnosti ili sličnosti te ga primijeniti kako bi se dokazala neka tvrdnja. U  dijelu  Izračunajte računaju se mjerivi elementi likova, bilo da su  označeni na slici ili u  problemskim situacijama. Tu  učenici povezuju i primjenjuju osnovna svojstva o trokutu ili nekom drugom liku i neki od poučaka. 



Na  kraju  se  u  dijelu   Konstrukcije  od  učenika  očekuje  da  prepozna  i  primijeni  homotetiju  za upisivanje kvadrata u proizvoljan trokut. 





Završetak 



Primjena  homotetije  predviđena  je  i  za  sam  završetak  kao  interaktivni  zadatak  u   GeoGebri. 

Zadatak  nije  sasvim  jednostavan  jer  imaju  u  predlošku  zadan  logotip  i  samo  jednu  točku uvećane  slike.  Moraju  dobro  poznavati  svojstva  homotetije  kako  bi  došli  do  središta homotetije i dobili cijelu uvećanu sliku. 



Dodatni prijedlozi 



Prijedlog 1 





I ovdje predlažemo korištenje programa dinamične geometrije gdje god je to moguće, primjerice za konstrukcije ili istraživanje svojstava romba, jednakokračnog trapeza, deltoida... 

Prijedlog 2 



Uvodni se primjer može započeti tako da učenicima kažemo: "Konstruirajte romb na što više načina i obrazložite koje ste svojstvo pri tome koristili." Ili, umjesto projektnog zadatka, učenici mogu raditi u skupinama (3-4 skupine).  Svaka će skupina dobiti jedan geometrijski lik sa  zadatkom kao što  je navedeno u primjeru ili u projektnome zadatku. Definiciju i svojstva zapisat će na papir A3, zatim proslijediti sljedećoj skupini, koja će provjeriti slaže li se sa zapisanim i eventualno dodati nešto što nedostaje.  Zatim  opet  proslijediti  sljedećoj  skupini i  tako  dalje  dok  se  svi  papiri  ne  vrate  do prve skupine. Tad ćemo s učenicima prokomentirati ono što je zapisano. 









Metodički prijedlozi, smjernice, standardi pristupačnosti i dodatni sadržaji  za  rad  s  učenicima  koji  imaju  posebne  odgojno-obrazovne potrebe 







Metodički prijedlozi i napomene za rad s učenicima koji žele znati više i s darovitim učenicima 



Za učenike koji žele znati više predlažemo: 



Zainteresirani učenici mogu za završetak izmisliti svoj logotip, ali dobro bi bilo zadati im od kojih likova može biti formiran, a zatim ga uvećati: za različite koeficijente, za različito zadane parove pridruženih točaka... 



Za darovite je učenike predviđeno dokazivanje svojstava romba uz korištenje odabrane definicije, a mogu se uputiti i na dodatne zadatke s natjecanja ili neka od online predavanja udruge  Marin Getaldić, primjerice: http://mnm.hr/wp-

content/uploads/2015/10/povrsine_u_geometriji.pdf http://mnm.hr/wp-

content/uploads/2016/11/Pravokutni_trokuti.pdf 





Metodički prijedlozi, smjernice, standardi pristupačnosti i dodatni sadržaji za rad s učenicima s teškoćama u razvoju 



Prije rješavanja projekta provjerite s učenicima s diskalkulijom znaju li što je deltoid. 



U 3. primjeru učenicima s teškoćama u čitanju pročitajte zadatak, a oni neka bilježe u bilježnicu najvažnije podatke. 



Učenicima s diskalkulijom savjetujte da pri rješavanju zadataka od 9. do 13. nacrtaju likove na koje se odnosi zadatak kako bi si olakšali njegovo rješavanje. 

Aktivnosti za samostalno učenje 





Ciljevi, ishodi, kompetencije 





Ciljevi i zadaće 



Ponoviti definicije i svojstva vezana uz sukladnost i sličnost 



Primijeniti sukladnost i sličnost u različitim kontekstima 



Odgojno-obrazovni ishodi 



Rabiti matematički jezik vezan uz osnovne geometrijske pojmove u ravnini i njihove međusobne odnose 



Razlikovati pojmove sukladnost i sličnost likova 



Primijeniti sukladnost, sličnost i poučke pri računanju mjerivih elemenata likova, konstrukciji likova i dokazivanju 



Analizirati svojstva objekata uz korištenje matematici svojstvenih pitanja Modelirati probleme iz matematike, ostalih obrazovnih područja ili svakodnevnog života primjenjujući sukladnost, sličnost i geometrijske transformacije Generičke kompetencije 



Kreativnost 



Sposobnost timskog rada 





Metodički prijedlozi o mogućnostima primjene sadržaja jedinice Planirani broj nastavnih sati: 1 sat 



Ovu jedinicu možete upotrijebiti u cijelosti ili u dijelovima za obradu, vježbanje, ponavljanje ili samostalni rad, suradnički te projektni rad učenika. 





Uvod i motivacija 



Učenici će proučiti fraktal trokut Sierpińskoga. Računat će opsege i površine trokuta koji nastaju u nekom koraku iteracije. Više o trokutu Sierpińskoga možete pročitati na 



http://hrcak.srce.hr/140012. 

Razrada sadržaja učenja i poučavanja 



Učenici će ponoviti pojmove i svojstva vezana uz sukladnost  i sličnost te pomoću  njih  riješiti interaktivne zadatke. Za samostalni je rad predviđena tema  Feuerbachova kružnica. Svi učenici mogu u interakciji konstruirati 9 točaka koje pripadaju Feuerbachovoj kružnici i uvjeriti se da mijenjanjem trokuta točke ostaju na kružnici. Dokaz je predviđen za darovite učenike. 



Završetak 



Na kraju je projektni zadatak u kojem će učenici primjenjujući karakteristične točke trokuta i njihova  svojstva  riješiti  problem  izgradnje  terena  između  tri  naselja.  Učenici  mogu  raditi  u grupama, a budući da je problem otvorenog tipa, njihova se rješenja mogu razlikovati. Pri tome će se osim karakterističnih točaka koje su već upoznali susresti s Fermatovom točkom (više na 

http://www.cut-the-knot.org/Generalization/fermat_point.shtml).  



Dodatni prijedlozi 



Prijedlog 



Mnogo  zanimljivih  zadataka  iz  geometrije  možete  naći  na  http://www.cut-the- 



knot.org/Curriculum/index.shtml#ElementaryGeometry. 







Metodički prijedlozi, smjernice, standardi pristupačnosti i dodatni sadržaji  za  rad  s  učenicima  koji  imaju  posebne  odgojno-obrazovne potrebe 







Metodički prijedlozi i napomene za rad s učenicima koji žele znati više i s darovitim učenicima 



Za učenike koji žele znati više predlažemo: 



Zainteresirani učenici mogu riješiti i predstaviti rješenje nekog od zadataka s 

http://www.cut-the-knot.org/Curriculum/index.shtml#ElementaryGeometry 



Za darovite je učenike predviđena konstrukcija četvrte geometrijske proporcionale i dokaz teorema o kružnici devet točaka. 





Metodički prijedlozi, smjernice, standardi pristupačnosti i dodatni sadržaji za rad s učenicima s teškoćama u razvoju 



U  provedbi  aktivnosti  za  slobodno  učenje  preporučuje  se  primjena  smjernica  o  prilagodbi okruženja,  materijala  ili  sadržaja.  Prilagodbe  valja  odabirati  temeljem  specifičnih  obilježja učenika s posebnim odgojno-obrazovnim potrebama. 

Moguće prilagodbe materijala i načina poučavanja: 



ponoviti ili pojednostavniti upute 



jezično prilagoditi složenije zadatke 



koristiti se vizualnom podrškom: ključne pojmove iz zadataka popratiti slikama i ilustracijama, označiti bojom ili podebljati tisak 



razdijeliti podatke koji se ponavljaju u različite retke 

povećati razmak između redova 



formule, mjerne jedinice ili oznake uvećati i postaviti na vidljivo mjesto omogućiti upotrebu džepnog računala 



voditi računa o primjerenosti prostornih uvjeta u odnosu na specifičnosti učenika omogućiti produljeno vrijeme rješavanja zadataka 



koristiti se različitim alatima koji olakšavaju učenje. 



Ako učenik s posebnim odgojno-obrazovnim potrebama rabi asistivnu tehnologiju, valja je integrirati i u aktivnosti za slobodno učenje. 



Pojedini se postupci primjenjuju za određene skupine učenika s posebnim odgojno-obrazovnim potrebama: 



povezati zadatke sa specifičnim interesima učenika radi osiguravanja motiviranosti, najaviti aktivnosti, osigurati zamjenske aktivnosti (poremećaj iz spektra autizma) smanjiti zahtjeve za pisanjem ili prepisivanjem s ploče, omogućiti promjenu aktivnosti u trenutcima zasićenosti, uporaba podsjetnika (poremećaj pažnje) 



upotrijebiti font Sans Serif (ili Verdanu, Dyslexiju), prilagoditi veličinu slova (najmanje 12 

pt), poravnati tekst na lijevu stranu – posebno za dodatne materijale (specifične teškoće učenja) 



osigurati češće stanke tijekom rada, povezivati sadržaje s primjerima iz svakodnevnog života (intelektualne teškoće) 



usmeno prezentirati zadatak, omogućiti upotrebu džepnog računala, uvećati radne materijale (motoričke teškoće) 



ukloniti distraktore, voditi računa o mjestu sjedenja u odnosu na izvor zvuka (oštećenje sluha). 



U  osmišljavanju  prilagodbi  uvijek  treba  raditi  timski  i  kontinuirano  surađivati  sa  stručnim timom  škole,  pomoćnikom  u  nastavi  i  roditeljima.  Za  sve  je  učenike  s  posebnim  odgojno-obrazovnim  potrebama  važno  osigurati  njihovo  aktivno  sudjelovanje  tijekom  aktivnosti  za slobodno učenje. Ujedno se preporučuje ciljano organizirati učenje u skupinama gdje će učenik imati priliku surađivati s vršnjacima (uz jasne upute svim članovima skupine). 



Na  početku  provjerite  znaju  li  učenici  s  teškoćama  značenje  riječi  fraktal.  Učenicima  sa specifičnim teškoćama u učenju te jezičnim teškoćama prva rečenica bi mogla biti nejasna pa im objasnite da je trokut Sierpińskoga naziv fraktala kojemu je autor matematičar Sierpiński. 



Učenicima s motoričkim teškoćama trebat će pomoć prilikom upisivanja ili odabira rezultata u zadatcima te u interaktivnim zadatcima. 

Procjena usvojenosti odgojno-obrazovnih 

ishoda 





Ciljevi, ishodi, kompetencije 





Ciljevi i zadaće 



Procijeniti ostvarenost ishoda učenja 



Primijeniti znanja o sukladnosti i sličnosti 



Vrednovati svoj rad 



Odgojno-obrazovni ishodi 



Rabiti matematički jezik vezan uz osnovne geometrijske pojmove u ravnini i njihove međusobne odnose 



Razlikovati pojmove sukladnost i sličnost likova 



Primijeniti sukladnost, sličnost i poučke pri računanju mjerivih elemenata likova, konstrukciji likova i dokazivanju 



Analizirati svojstva objekata uz korištenje matematici svojstvenih pitanja Modelirati probleme iz matematike, ostalih obrazovnih područja ili svakodnevnog života primjenjujući sukladnost, sličnost i geometrijske transformacije Generičke kompetencije 



Sposobnost samoprocjene 



Sposobnost upravljanja vremenom 





Metodički prijedlozi o mogućnostima primjene sadržaja jedinice Planirani broj nastavnih sati: 1 sat 



Ovu jedinicu možete upotrijebiti u cijelosti ili u dijelovima za obradu, vježbanje, ponavljanje ili samostalni rad, suradnički te projektni rad učenika. 



Prijedlog 



Procjena usvojenosti odgojno-obrazovnih ishoda na kraju modula  Sustavi jednadžbi formativna je.  Osmišljena  je  u  obliku  interaktivnih  zadataka  s  povratnim  informacijama  koje  će  pomoći učeniku  u  samovrednovanju  znanja  i  vještina  te  u  svrhu  praćenja  vlastita  napretka. 

Samovrednovanjem  i  praćenjem  potiče  se  samoregulacija  procesa  učenja,  tj.  učenik  dobiva smjernice za daljnje učenje na temelju vlastitih postignuća. 

Procjena  usvojenosti  odgojno-obrazovnih  ishoda  omogućuje  procjenu  različitih  kognitivnih razina  postignuća  –  reprodukcije,  primjene  i  rješavanja  problema,  daje  učeniku  povratnu informaciju o točnosti rješenja koja je unio te o usvojenosti odgojno-obrazovnih ishoda ovog modula. 

Pojmovnik 



 Izvor: CARNET-ova Dokumentacija za nadmetanje: NABAVA USLUGA IZRADE OTVORENIH DIGITALNIH OBRAZOVNIH 

 SADRŽAJA 



 Cjeloviti digitalni obrazovni sadržaj (cjeloviti DOS) 



Cjeloviti  digitalni  obrazovni  sadržaj  je  obrazovni  sadržaj  u  digitalnom  obliku  koji  pokriva cjelokupni  kurikulum  ili  nastavni  program  određenog  predmeta  za  određeni  razred.  Jedan cjeloviti DOS obuhvaća cjelokupni godišnji fond školskih sati za kurikulum ili nastavni program određenog  predmeta  za  određeni  razred,  prema  postojećem  nastavnom  planu  te  dodatne sate za samostalno učenje i vrednovanje kod kuće. 



 Darovita djeca 



Darovita  djeca  su  ona  djeca  koja  posjeduju  sklop  osobina,  visoko  natprosječnih  općih  ili specifičnih sposobnosti, visokoga stupnja kreativnosti i motivacije koji im omogućava razvijanje izvanrednih kompetencija i dosljedno postizanje izrazito natprosječnoga postignuća i/ili uratka u jednome ili u više područja. (definicija preuzeta i prilagođena iz  Prijedloga okvira za poticanje iskustava učenja i vrednovanje postignuća darovite djece i učenika, 2016.) Digitalni obrazovni materijal 



Digitalni obrazovni materijal je bilo kakav obrazovni materijal u digitalnom formatu neovisno o obliku  (e-udžbenik,  dio  e-udžbenika,  e-knjiga,  cjeloviti  multimedijalni  materijali,  obrazovna igra, digitalizirana verzija tiskanih obrazovnih materijala, on-line tečaj i dr.) i kontekstu za koji je izrađen (za primjenu u formalnom, neformalnom ili informalnom obrazovnom kontekstu). 



Jedan digitalni obrazovni materijal je materijal koji sadržajno pokriva najmanje 5 nastavnih sati u potpunosti i podrazumijeva metodičko oblikovanje. 



Jedan  digitalni obrazovni materijal NIJE samo jedan  izolirani grafički ili multimedijalni prikaz, niti  prezentacija  u  digitalnom  formatu.  Nadalje,  jedan  digitalni  obrazovni  materijal  NIJE 

tekstualni  dokument  (npr.  word  dokument)  ili  pdf  verzija  tekstualnog  dokumenta  koji  ne podrazumijeva metodičko oblikovanje te sadržajno ne pokriva najmanje 5 nastavnih sati. 



Digitalni obrazovni sadržaj (DOS) 



Digitalni  obrazovni  sadržaj  je  sadržaj  namijenjen  korištenju  za  učenje  i  poučavanje,  a  koji  je pohranjen na računalu, elektroničkom mediju ili je objavljen na Internetu. DOS je namijenjen prvenstveno  učenicima  za  učenje,  provjeru  znanja  i  korištenje  na  nastavnom  satu. 

Sekundarno, DOS je namijenjen i učenicima za samostalno učenje i rad kod kuće te, zajedno s pripadajućim priručnikom, nastavnicima za poučavanje. 

Interakcija 



Interakcija  je  multimedijalni  element  ugrađen  u  sadržaj  čija  interaktivnost  podrazumijeva pokretanje,  zaustavljanje  ili  pauziranje  nekog  elementa,  akcije  kao  što  su  pomicanje  ili grupiranje  dijelova  sadržaja  povlačenjem  miša  ili  nekom  drugom  komandom,  obrazac  za ispunjavanje,  označavanje  odgovora,  unos  teksta,  formula  ili  audio  zapisa,  povećavanje grafičkog  prikaza  do  velikih  detalja,  didaktična  igra,  simulacija  s  mogućnošću  unosa  ulaznih parametara  i  prikazivanja  rezultata  ovisno  o  unesenim  parametrima,  mogućnost  dobivanja povratnih informacija, interaktivna infografika, interaktivni video, žiroskopski prikaz, 3D prikaz uz mogućnost manipulacije elementom i sl. 



E-pristupačnost 



E-pristupačnost  je  nadilaženje  prepreka  i  poteškoća  na  koje  osobe  nailaze  kada  pokušavaju pristupiti  proizvodima  i  uslugama  koji  se  zasnivaju  na  informacijskim  i  komunikacijskim tehnologijama (Europska komisija, 2005.) 



Inkluzivni odgoj i obrazovanje (uključivi odgoj i obrazovanje, inkluzija) Inkluzivni odgoj i obrazovanje (uključivi odgoj i obrazovanje, inkluzija) je uvažavanje različitosti i specifičnosti  svakog  pojedinca  kroz  odgoj  i  obrazovanje  koji  odgovara  na  različite  odgojno-obrazovne  potrebe  sve  djece  i  svih  učenika,  a  temelji  se  na  uključivanju  i  ravnopravnom sudjelovanju  svih  u  odgojno-obrazovnom  procesu.  (definicija  preuzeta  i  prilagođena  iz Prijedloga okvira za poticanje i prilagodbu iskustava učenja te vrednovanje postignuća djece i učenika s teškoćama,  2016.) 



Jedinica DOS-a 



Jedinica  DOS-a  obuhvaća  dio,  cijelu  ili  više  tema  određenih  kurikulumom  ili  nastavnim programom  nekog  predmeta  metodički  obrađenih  tako  da  obuhvaćaju  sadržaj  učenja  i poučavanja predviđen za provođenje od jednog do tri školska sata. Jedinicu DOS-a čine sljedeći obavezni dijelovi: Uvod i motivacija, Razrada sadržaja učenja i poučavanja i Završetak. 



Kognitivne razine postignuća 



Kognitivne  razine  postignuća  obuhvaćaju  razinu  reprodukcije  znanja,  primjene  znanja  i rješavanje problema. Reprodukcija znanja kao najniža kognitivna razina postignuća obuhvaća razumijevanje  gradiva  (imenovanje,  definiranje,  ponavljanje,  izvješćivanje,  razmatranje, prepoznavanje,  izražavanje,  opisivanje).  Viša  kognitivna  razina  postignuća  je  primjena  znanja koja podrazumijeva konceptualno  razumijevanje gradiva (raspravljanje, primjena, tumačenje, prikazivanje,  izvođenje,  razlikovanje).  Rješavanje  problema  je  najviša  kognitivna  razina postignuća  koja  podrazumijeva  sposobnost  analize,  sinteze  i  vrednovanja  gradiva (uspoređivanje,  razlučivanje,  predlaganje,  uređivanje,  organiziranje,  kreiranje,  klasificiranje, povezivanje,  prosuđivanje,  izabiranje,  rangiranje,  procjenjivanje,  vrednovanje,  kombiniranje, predviđanje). 

Modul DOS-a 



Jedan  modul  DOS-a  obuhvaća  smisleno  povezan  sadržaj  učenja  i  poučavanja  koji  obuhvaća određeni broj jedinica DOS-a, koje obuhvaćaju jednu ili više tema određenih kurikulumom ili nastavnim programom nekog predmeta. 



Multimedijalni element 



Multimedijalni element je zvučni zapis, fotografije, ilustracije, video zapis ili 2D i 3D animacije. 



Nastavni sadržaj 



Nastavni  sadržaj  je  konkretna  građa  i  zadatci  (aktivnosti)  za  usvajanje  i  razvijanje  odgojnih  i obrazovnih znanja, vještina i navika kojima se ostvaruje određeni odgojno-obrazovni ishod ili skup odgojno-obrazovnih ishoda. 



Objavljeni obrazovni sadržaj 



Objavljeni  obrazovni  sadržaj  je  sadržaj  namijenjen  korištenju  u  obrazovne  svrhe  objavljen  u tiskanom ili digitalnom formatu uz pozitivnu stručnu recenziju ili pozitivnu evaluaciju od strane korisnika sadržaja. 



Obrazovni sadržaj 



Obrazovni  sadržaj  je  sadržaj,  tiskanog  ili  digitalnog  tipa,  razvijen  s  primarnom  namjenom korištenja u obrazovne svrhe, bilo u nastavi ili izvan nje, za formalno, neformalno ili informalno obrazovanje. 



Odgojno-obrazovni ishod (ishod učenja) 



Odgojno-obrazovni ishod (ishod učenja) je jasni iskaz očekivanja od učenika (što učenici znaju, mogu  učiniti  i  koje  stavove/vrijednosti  imaju  razvijene)  na  kraju  nekog  dijela  učenja  i poučavanja. Ovisno o razini na kojoj je izražen, neki odgojno-obrazovni ishod može se odnositi na  razdoblje  od  jednog  nastavnog  sata,  tematske  cjeline,  cijele  godine  ili  ciklusa  učenja  i poučavanja nekog nastavnog predmeta ili međupredmetne teme. Ishodi mogu  biti određeni kao znanja, vještine i/ili stavovi/vrijednosti. 



Osoba s invaliditetom 



Osoba  s  invaliditetom  je  osobe  koja  ima  dugotrajna  tjelesna,  mentalna,  intelektualna  ili osjetilna  oštećenja,  koja  u  međudjelovanju  s  različitim  preprekama  mogu  sprečavati  njihovo puno  i  učinkovito  sudjelovanje  u  društvu  na  ravnopravnoj  osnovi  s  drugima  (Konvencija  o pravima  osoba  s  invaliditetom,  2006).  Prema  istoj  konvenciji,  invaliditet  nije  samo  oštećenje koje osoba ima, nego je rezultat interakcije oštećenja osobe (koje nije samo tjelesno oštećenje kao najvidljivije) i okoline iz čega proizlazi da društvo neprilagođenošću stvara invaliditet, ali ga kroz tehničke prilagodbe prostora, osiguranje pomagala i drugih oblika podrške može i ukloniti. 

U  kontekstu  digitalnih  obrazovnih  sadržaja  prilagodbe  se  odnose  na  primjenu  principa univerzalnog dizajna i poštivanje standarda e-pristupačnosti pri izradi materijala. 

Otvoreni obrazovni sadržaj 



Otvoreni  obrazovni  sadržaj  je  sadržaj slobodno  dostupan  za  korištenje,  doradu  i  izmjenu  od trećih strana bez dodatne naknade. 



Repozitorij digitalnih obrazovnih sadržaja / Repozitorij digitalnih nastavnih materijala Repozitorij  digitalnih  obrazovnih  sadržaja/Repozitorij  digitalnih  nastavnih  materijala  je repozitorij digitalnih nastavnih materijala izrađen u sklopu pilot projekta e-Škole. 



Suvremena pedagoška metoda 



Suvremena  pedagoška  metoda  je  metoda  koja  potiče  aktivan  rad  učenika  kroz  projektni  i timski  rad,  rješavanje  problema,  učenje  putem  otkrivanja,  stvaralačko  učenje  te  poticanje kritičkog razmišljanja. 



Učenik/dijete s posebnim odgojno-obrazovnih potrebama 



Učenik/dijete  s  posebnim  odgojno-obrazovnim  potrebama  je  daroviti  učenik/dijete  ili učenik/dijete s teškoćama u razvoju. 



Učenici/djeca s teškoćama 



Učenik/dijete  s  teškoćama  je  dijete/učenik  kojemu  je  u  odgojno-obrazovnom  sustavu  potrebna dodatna  podrška  u  učenju  i/ili  odrastanju.  Prema  Zakonu  o  odgoju  i  obrazovanju  u  osnovnoj  i srednjoj  školi,  NN  94/13.  (pročišćeni  tekst)  učenici  s  teškoćama  (Članak  65.)  su:  –  učenici  s teškoćama  u  razvoju,  –  učenici  s  teškoćama  u  učenju,  problemima  u  ponašanju  i  emocionalnim problemima,  – učenici s teškoćama uvjetovanim odgojnim, socijalnim, ekonomskim, kulturalnim i jezičnim  čimbenicima.  U  Pravilniku  o  osnovnoškolskom  i  srednjoškolskom  odgoju  i  obrazovanju učenika s teškoćama u razvoju (NN 24/15) navode se skupine vrsta teškoća: 1. Oštećenja vida, 2. Oštećenja sluha, 3. Oštećenja jezično-govorne-glasovne komunikacije i specifične teškoće u učenju,  4.  Oštećenja  organa  i  organskih  sustava,  5.  Intelektualne  teškoće,  6.  Poremećaji  u ponašanju  i  oštećenja  mentalnog  zdravlja,  7.  Postojanje  više  vrsta  teškoća  u  psihofizičkom razvoju. 

Prirucnik za nastavnike

